Avis juridique important

|

31981H0972

81/972/EOK: Σύσταση του Συμβουλίου της 3ης Δεκεμβρίου 1981 περί επαναχρησιμοποίησης χρησιμοποιηθέντος χαρτιού και της χρησιμοποίησης ανακυκλωθέντος χαρτιού

Επίσημη Εφημερίδα αριθ. L 355 της 10/12/1981 σ. 0056 - 0057 Ισπανική ειδική έκδοση: Κεφάλαιο 15 τόμος 3 σ. 0083  Πορτογαλική ειδική έκδοση : Κεφάλαιο 15 τόμος 3 σ. 0083

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 3ης Δεκεμβρίου 1981  περί επαναχρησιμοποιήσεως χρησιμοποιηθέντος χαρτιού και της χρησιμοποιήσεως ανακυκλωθέντος χαρτιού  (81/972/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,  το σχέδιο συστάσεως που υπεβλήθη από την Επιτροπή,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι το ψήφισμα του Συμβουλίου των Ευρωπαϊκών Κοινοτήτων και των αντιπροσώπων των κυβερνήσεων των Κρατών μελών, συνελθόντων στα πλαίσια του Συμβουλίου της 17ης Μαΐου 1977 περί επιδιώξεως και πραγματοποιήσεως πολιτικής και προγράμματος δράσεως των Ευρωπαϊκών Κοινοτήτων στον τομέα του περιβάλλοντος (3), προβλέπει ότι οι εργασίες για τα απόβλητα θα αφορούν κατά προτεραιότητα κυρίως τα χρησιμοποιημένα χαρτιά·  ότι το άρθρο 3 παράγραφος 1 της οδηγίας 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων (4), προβλέπει ότι τα Κράτη μέλη λαμβάνουν τα κατάλληλα μέτρα για τον περιορισμό, την ανακύκλωση και την επεξεργασία των στερεών αποβλήτων, την εξ αυτών λήψη πρώτων υλών, ενδεχομένως δε και ενεργείας, καθώς και κάθε άλλη μέθοδο που επιτρέπει την επαναχρησιμοποίησή τους·  ότι τα χρησιμοποιημένα χαρτιά αποτελούν ένα σημαντικό ποσοστό των αστικών στερεών αποβλήτων και ότι τεχνικώς δύνανται να ανακτηθούν, βάσει επιλεκτικού συστήματος, ως δευτερεύουσα ύλη μεγάλης αξίας για την κατασκευή ορισμένων προϊόντων με βάση το χαρτί και το χαρτόνι·  ότι το επί του παρόντος έλλειμμα της Κοινότητος σε πρώτες ύλες για την κατασκευή χαρτιού και χαρτονιού πρέπει να καλυφθεί από εισαγωγές, προελεύσεως τρίτων χωρών, χαρτοπολτού και χαρτικών προϊόντων, των τελευταίων παραγομένων από παρθένες ίνες ·  ότι πρέπει να ληφθούν υπόψη οι επιπτώσεις σε κόστος και κέρδη της ανακυκλώσεως χρησιμοποιηθέντος χαρτιού για την κατασκευή χαρτιού και χαρτονιού, και κυρίως οι διακυμάνσεις των τιμών του χρησιμοποιηθέντος χαρτιού, τα έξοδα συλλογής και διαλογής των χρησιμοποιουμένων χαρτιών και η ενδεχόμενη μείωση του κόστους διαθέσεως των στερεών αποβλήτων·  ότι η χρησιμοποίηση χρησιμοποιηθέντος χαρτιού, αντί κυτταρίνης ή ξυλόμαζας, για την κατασκευή προϊόντων με βάση το χαρτί και το χαρτόνι, επιτρέπει σημαντική οικονομία ενεργείας και γλυκού ύδατος, προξενεί λιγότερα λύματα, λιγότερη ατμοσφαιρική ρύπανση και συντελεί στην ευκολότερη διάθεση των αποβλήτων,  ΣΥΝΙΣΤΑ στα Κράτη μέλη καθώς και στα κοινοτικά όργανα να ορίσουν και να θέσουν σε εφαρμογή πολιτική για την προώθηση της χρησιμοποιήσεως ανακυκλωθέντων χαρτιών και χαρτονιών, κατασκευαζομένων από χρησιμοποιημένο χαρτί, και ειδικότερα νά:  i) προωθήσουν τη χρησιμοποίηση ανακυκλωθέντων και δυναμένων να ανακυκλωθούν χαρτιών και χαρτονιών, ιδίως στα κοινοτικά όργανα και στις εθνικές διοικήσεις, δημόσιους οργανισμούς και εθνικές δημόσιες υπηρεσίες που δύνανται να δώσουν το παράδειγμα ·  ii) ενθαρρύνουν, όσο το δυνατόν, τη χρησιμοποίηση ανακυκλωθέντων χαρτιών και χαρτονιών που περιέχουν μεγάλο ποσοστό χρησιμοποιουμένων χαρτιών εν αναμείξει·  iii) επανεξετάσουν, λαμβανομένων υπόψη των τελευταίων εξελίξεων της τεχνολογίας, τις ήδη υπάρχουσες προδιαγραφές για τα προϊόντα με βάση το χαρτί, πού, για λόγους άλλους από την επάρκεια του προϊόντος, περιορίζουν την επαναχρησιμοποίηση χαρτιού και τη χρησιμοποίηση ανακυκλωθέντων χαρτιών και χαρτονιών·  iv) θέσουν σε εφαρμογή προγράμματα ενημερώσεως των καταναλωτών και των κατασκευαστών, με σκοπό την προώθηση των προϊόντων χαρτιού και χαρτονιού κατασκευαζομένων από ανακυκλωθέντα χαρτιά και χαρτόνια·  v) αναπτύξουν και προωθήσουν και άλλους τρόπους χρησιμοποιήσεως του χρησιμοποιηθέντος χαρτιού πλην της χρησιμοποιήσεώς του ως πρώτης ύλης για την κατασκευή χαρτιού και χαρτονιού·  vi) ενθαρρύνουν τη χρησιμοποίηση προϊόντων (μελάνη, κόλλα κλπ.) που δεν εμποδίζουν τη μεταγενέστερη ανακύκλωση των χαρτιών και χαρτονιών.  Έγινε στις Βρυξέλλες, στις 3 Δεκεμβρίου 1981.  Για το Συμβούλιο  Ο Πρόεδρος  T. KING  (1) ΕΕ αριθ. C 28 της 9. 2. 1981, σ. 66.  (2) ΕΕ αριθ. C 331 της 17. 12. 1980, σ. 27.  (3) ΕΕ αριθ. C 139 της 13. 6. 1977, σ. 1.  (4) ΕΕ αριθ. L 194 της 25. 7. 1975, σ. 39.


Avis juridique important

|

31977H0356

77/356/ΕΟΚ: Σύσταση της Επιτροπής, της 6ης Μαΐου 1977, που απευθύνεται στην κυβέρνηση του Μεγάλου Δουκάτου του Λουξεμβούργου σχετικά με σχέδιο νόμου με το οποίο τίθενται σε εφαρμογή οι οδηγίες 74/561/ΕΟΚ και 74/562/ΕΟΚ του Συμβουλίου, της 12ης Νοεμβρίου 1974 όσον αφορά αντίστοιχα την πρόσβαση στο επάγγελμα του οδικού μεταφορέα εμπορευμάτων και την πρόσβαση στο επάγγελμα του οδικού μεταφορέα επιβατών στον τομέα των εθνικών και διεθνών μεταφορών

Επίσημη Εφημερίδα αριθ. L 123 της 17/05/1977 σ. 0024 - 0025

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


Avis juridique important

|

31982K3024

Σύσταση αριθ. 3024/82/EKAX τής Επιτροπής τής 11ης Νοεμβρίου 1982 περί τροποποιήσεως τής συστάσεως αριθ. 2242/82/EKAX περί επιβολής προσωρινού δασμού αντιντάμπινγκ σέ δοκούς μέ πλατιά πτερύγια (μορφοσιδήρους) καταγωγής Ισπανίας καί επεκτάσεως αυτού τού προσωρινού δασμού αντιντάμπινγκ

Επίσημη Εφημερίδα αριθ. L 317 της 13/11/1982 σ. 0016 - 0016

***** ΣΥΣΤΑΣΗ αριθ. 3024/82/ΕΚΑΧ ΤΗΣ ΕΠΙΤΡΟΠΗΣ  της 11ης Νοεμβρίου 1982  περί τροποποιήσεως της συστάσεως αριθ. 2242/82/ΕΚΑΧ περί επιβολής προσωρινού δασμού αντιντάμπινγκ σε δοκούς με πλατιά πτερύγια (μορφοσιδήρους) καταγωγής Ισπανίας και επεκτάσεως αυτού του προσωρινού δασμού αντιντάμπινγκ  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας Άνθρακος και Χάλυβος,  τη σύσταση αριθ. 3018/79/ΕΚΑΧ της Επιτροπής της 21ης Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεως εκ μέρους χωρών μη μελών της Ευρωπαϊκής Κοινότητας Άνθρακος και Χάλυβος (1), όπως τροποποιήθηκε από τη σύσταση αριθ. 1995/82/ΕΚΑΧ (2), και ιδίως το άρθρο 11,  ύστερα από διαβουλεύσεις στο πλαίσιο της Συμβουλευτικής Επιτροπής που έχει συσταθεί με την εν λόγω σύσταση,  Εκτιμώντας:  ότι η Επιτροπή, με τη σύσταση αριθ. 2242/82/ΕΚΑΧ (3), επέβαλε προσωρινό δασμό αντιντάμπινγκ στις εισαγωγές δοκών με πλατιά πτερύγια (μορφοσιδήρους) καταγωγής Ισπανίας, βασιζόμενη στις πληροφορίες που διέθετε τότε· ότι το κατώτατο ύψος του δασμού ανερχόταν ανερχοταν σε 8,63 ECU ανά 1 000 χιλιόγραμμα καθαρού βάρους·  ότι οι πρόσφατες πληροφορίες της Επιτροπής, που έλαβε από τη γερμανική κυβέρνηση, δείχνουν ότι κατά τη διάρκεια της περιόδου από τον Ιανουάριο έως τον Ιούλιο 1982 είχαν εισαχθεί 82 493 τόνοι δοκών με πλατιά πτερύγια στην Ομοσπονδιακή Δημοκρατία της Γερμανίας από την Ισπανία· ότι το σταθμισμένο μέσο ποσό κατά το οποίο οι τιμές cif αυτών των εισαγωγών, στα γερμανικά σύνορα, ήταν κατώτερες από τις δημοσιευμένες βασικές τιμές ανερχόταν σε 60 ECU ανά τόνο·  ότι, έχοντας υπόψη τις υπερβολικά χαμηλές τιμές και τις ενδεχόμενες επιπτώσεις τους στη λεπτή ισορροπία των ποσοτήτων και τιμών που προσπαθεί να διατηρήσει η ευρωπαϊκή πολιτική για τον χάλυβα, και προκειμένου να εμποδίσουν ενδεχόμενη ζημία κτά τη διάρκεια της έρευνας, τα συμφέροντα της Κοινότητας απαιτούν την τροποποίηση του προσωρινού δασμού, έτσι ώστε να λαμβάνονται υπόψη οι ανωτέρω πληροφορίες·  ότι, εν όψει του πολύπλοκου των αναγκαίων ερευνών, η Επιτροπή κοινοποίησε στους γνωστούς ως ενδιαφερόμενους εξαγωγείς την πρόθεσή της να επεκτείνει τον προσωρινό δασμό για περαιτέρω περίοδο δύο μηνών· ότι οι εξαγωγείς που εξάγουν το σύνολο των ισπανικών προϊόντων δεν έφεραν αντίρρηση,  ΔΙΑΤΥΠΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  Η παράγραφος 2 του άρθρου 1 της συστάσεως αριθ. 2242/82/ΕΚΑΧ αντικαθίσταται από το ακόλουθο κείμενο:  «2. α) Το ύψος του δασμού ανέρχεται σε 60 ECU ανά 1 000 χιλιόγραμμα καθαρού βάρους.  β) Το ύψος του δασμού μειώνεται, πάντως, στο βαθμό που ο εισαγωγέας παρέχει ικανοποιητικές αποδείξεις στις τελωνειακές αρχές ότι η ποιότητα των προϊόντων αυτών είναι κατώτερη από τη χαμηλότερη ποιότητα που περιγράφεται στην τελευταία δημοσίευση βασικών τιμών από την Επιτροπή.»  Άρθρο 2  Ο προσωρινός δασμός αντιντάμπινγκ για δοκούς με πλατιά πτερύγια, καταγωγής Ισπανίας, που έχει επιβληθεί με τη σύσταση αριθ. 2242/82/ΕΚΑΧ, παρατείνεται για περίοδο δύο μηνών κατ' ανώτατο όριο.  Άρθρο 3  Με την επιφύλαξη των άρθρων 12 και 14 της συστάσεως αριθ. 3018/79/ΕΚΑΧ, η σύσταση αυτή εφαρμόζεται μέχρι την έκδοση από την Επιτροπή οριστικών μέτρων ή, το βραδύτερο, μέχρι τη λήξη της περιόδου των δύο μηνών που αρχίζει στις 13 Δεκεμβρίου 1982.  Άρθρο 4  Η σύσταση αυτή αρχίζει να ισχύει την επομένη της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 11 Νοεμβρίου 1982.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 339 της 31. 12. 1979, σ. 15.  (2) ΕΕ αριθ. L 215 της 23. 7. 1982, σ. 28.  (3) ΕΕ αριθ. L 238 της 13. 8. 1982, σ. 32.


title: Σύσταση (ΕΕ) 2016/2124 της Επιτροπής, της 30ής Νοεμβρίου 2016, για την εναρμόνιση του πεδίου εφαρμογής και των προϋποθέσεων για τις γενικές άδειες μεταφοράς για πιστοποιημένους παραλήπτες, όπως αναφέρεται στο άρθρο 9 της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2016) 7728]

text:
               3.12.2016

               EL

               Επίσημη Εφημερίδα της Ευρωπαϊκής Ένωσης

               L 329/105

         ΣΫΣΤΑΣΗ (ΕΕ) 2016/2124 ΤΗΣ ΕΠΙΤΡΟΠΉΣ
   της 30ής Νοεμβρίου 2016
   για την εναρμόνιση του πεδίου εφαρμογής και των προϋποθέσεων για τις γενικές άδειες μεταφοράς για πιστοποιημένους παραλήπτες, όπως αναφέρεται στο άρθρο 9 της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου

         [κοινοποιηθείσα υπό τον αριθμό C(2016) 7728]

   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Σύμφωνα με το άρθρο 5 της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου (1), τα κράτη μέλη υποχρεούνται να δημοσιεύουν τουλάχιστον τέσσερις γενικές άδειες μεταφοράς.

               (2)

               Οι γενικές άδειες μεταφοράς αποτελούν βασικό στοιχείο του απλουστευμένου συστήματος αδειοδότησης που θεσπίστηκε με την οδηγία 2009/43/ΕΚ.

               (3)

               Οι διαφορές στο πεδίο εφαρμογής των γενικών αδειών μεταφοράς που δημοσιεύονται από τα κράτη μέλη όσον αφορά προϊόντα συνδεόμενα με τον τομέα της άμυνας που καλύπτονται και οι άνισοι όροι που ισχύουν για τις μεταφορές των προϊόντων αυτών θα μπορούσαν να παρεμποδίσουν την εφαρμογή της οδηγίας 2009/43/ΕΚ και την επίτευξη του προβλεπόμενου σε αυτή στόχου της απλούστευσης. Η εναρμόνιση του πεδίου εφαρμογής και των προϋποθέσεων για τις μεταφορές βάσει των γενικών αδειών μεταφοράς που δημοσιεύονται από τα κράτη μέλη είναι σημαντική για τη διασφάλιση της ελκυστικότητας και της χρήσης των εν λόγω αδειών.

               (4)

               Οι εκπρόσωποι των κρατών μελών στην επιτροπή που συγκροτήθηκε βάσει του άρθρου 14 της οδηγίας 2009/43/ΕΚ υποστήριξαν ότι η εναρμόνιση του πεδίου εφαρμογής και των προϋποθέσεων που διέπουν τις μεταφορές σύμφωνα με τις γενικές άδειες μεταφοράς που δημοσιεύουν τα κράτη μέλη μπορεί να επιτευχθεί με την έκδοση σύστασης της Επιτροπής.

               (5)

               Οι κατευθυντήριες γραμμές που εκτίθενται στην παρούσα σύσταση είναι το αποτέλεσμα διαπραγματεύσεων με τα κράτη μέλη σχετικά με την εναρμόνιση του πεδίου εφαρμογής και των προϋποθέσεων για τις μεταφορές στα πλαίσια των γενικών αδειών μεταφοράς για παραλήπτες που έχουν πιστοποιηθεί σύμφωνα με το άρθρο 9 της οδηγίας 2009/43/ΕΚ.

               (6)

               Η παρούσα σύσταση θεωρείται ως βάση για τις γενικές άδειες μεταφοράς για πιστοποιημένους παραλήπτες. Τα συνδεόμενα με τον τομέα της άμυνας προϊόντα που παρατίθενται στο σημείο 1.1 της παρούσας σύστασης αποτελούν ελάχιστο και μη εξαντλητικό κατάλογο των προϊόντων για τα οποία τα κράτη μέλη επιτρέπουν τη μεταφορά δυνάμει των γενικών αδειών μεταφοράς τους για πιστοποιημένους παραλήπτες. Αυτό σημαίνει ότι οι γενικές άδειες μεταφοράς για πιστοποιημένους παραλήπτες που δημοσιεύονται από ένα κράτος μέλος μπορεί επίσης να επιτρέπουν τη μεταφορά άλλων συνδεόμενων με τον τομέα της άμυνας προϊόντων που περιλαμβάνονται στο παράρτημα της οδηγίας 2009/43/ΕΚ και τα οποία δεν παρατίθενται στην παρούσα σύσταση.

               (7)

               Τα κράτη μέλη υπενθυμίζουν ότι δεσμεύονται από αναλήψεις υποχρεώσεων βάσει του ευρωπαϊκού δικαίου, όπως η κοινή θέση 2008/944/ΚΕΠΠΑ του Συμβουλίου (2), καθώς και από διεθνείς αναλήψεις υποχρεώσεων στον τομέα του ελέγχου των εξαγωγών.

               (8)

               Η παρούσα σύσταση ισχύει για τον κοινό στρατιωτικό κατάλογο της Ευρωπαϊκής Ένωσης, όπως ορίζεται στο παράρτημα της οδηγίας 2009/43/ΕΚ. Η παρούσα σύσταση θα επικαιροποιηθεί όταν είναι αναγκαίο, προκειμένου να λάβει υπόψη τις μελλοντικές επικαιροποιήσεις του κοινού στρατιωτικού καταλόγου της Ευρωπαϊκής Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   1.   ΓΕΝΙΚΕΣ ΑΔΕΙΕΣ ΜΕΤΑΦΟΡΑΣ ΓΙΑ ΠΑΡΑΛΗΠΤΕΣ ΠΟΥ ΕΧΟΥΝ ΠΙΣΤΟΠΟΙΗΘΕΙ ΣΥΜΦΩΝΑ ΜΕ ΤΟ ΑΡΘΡΟ 9 ΠΑΡΑΓΡΑΦΟΣ 2 ΤΗΣ ΟΔΗΓΙΑΣ 2009/43/ΕΚ
   1.1.   Προϊόντα συνδεόμενα με τον τομέα της άμυνας που είναι επιλέξιμα για μεταφορά στα πλαίσια της γενικής άδειας μεταφοράς για παραλήπτες που έχουν πιστοποιηθεί σύμφωνα με το άρθρο 9 της οδηγίας 2009/43/ΕΚ

   Οι ακόλουθες κατηγορίες ML με υποσημεία αποτελούν υποσύνολο του καταλόγου των συνδεόμενων με τον τομέα της άμυνας προϊόντων που περιλαμβάνεται στο παράρτημα της οδηγίας 2009/43/ΕΚ. Η γενική άδεια μεταφοράς για παραλήπτες που έχουν πιστοποιηθεί σύμφωνα με το άρθρο 9 της εν λόγω οδηγίας, προβλέπει, κατ' ελάχιστον, τη μεταφορά προϊόντων συνδεόμενων με τον τομέα της άμυνας που προσδιορίζονται στις κατηγορίες ML κατωτέρω. Τα κράτη μέλη μπορούν να επιλέξουν να συμπεριλάβουν στις γενικές άδειες μεταφοράς για πιστοποιημένους παραλήπτες περισσότερες κατηγορίες ML με αντίστοιχα προϊόντα συνδεόμενα με τον τομέα της άμυνας.
   Κατάλογος κατηγοριών ML που καλύπτονται ως ελάχιστη απαίτηση:

               —

               ML 6. Περιλαμβάνονται όλα τα προϊόντα, εκτός από:

                           —

                           Ολόκληρα οχήματα

                           —

                           Πλαίσιο και πυργίσκοι

                           —

                           Εξοπλισμός και κατασκευαστικά μέρη που εξαιρούνται από άλλες κατηγορίες με την ίδια γενική άδεια μεταφοράς.

               —

               ML 9. Όλα τα προϊόντα, εκτός από:

                           —

                           Ολόκληρα πλοία και υποβρύχια

                           —

                           Υποβρύχιες συσκευές ανίχνευσης και τα ειδικά σχεδιασμένα κατασκευαστικά μέρη τους

                           —

                           Προωστικά συστήματα ανεξάρτητα αέρος για υποβρύχια και τα ειδικά σχεδιασμένα κατασκευαστικά μέρη τους

                           —

                           Ολόκληρα κύτη

                           —

                           Αντίμετρα

                           —

                           Εξοπλισμός και κατασκευαστικά μέρη που εξαιρούνται από άλλες κατηγορίες με την ίδια γενική άδεια μεταφοράς.

               —

               ML 10. Όλα τα προϊόντα, εκτός από:

                           —

                           Ολόκληρο αεροσκάφος

                           —

                           Ολόκληρα μη επανδρωμένα εναέρια οχήματα και κατασκευαστικά μέρη ειδικά σχεδιασμένα ή τροποποιημένα για μη επανδρωμένα εναέρια οχήματα

                           —

                           Άτρακτος για μαχητικά αεροσκάφη και μαχητικά ελικόπτερα

                           —

                           Κινητήρες για μαχητικά αεροσκάφη

                           —

                           Εξοπλισμός και κατασκευαστικά μέρη που εξαιρούνται από άλλες κατηγορίες με την ίδια γενική άδεια μεταφοράς.

               —

               ML 11. Υποσημείο α). Μόνο τα ακόλουθα προϊόντα:

                           —

                           Εξοπλισμός καθοδήγησης και πλοήγησης, εκτός από τα συστήματα για τα MANPADS ή όπως ορίζεται στο MTCR I

                           —

                           Αυτοματοποιημένα συστήματα εντολών και ελέγχου.

               —

               ML 13. Υποσημεία γ) και δ).

               —

               ML 15. Υποσημεία β), γ) και δ).

               —

               ML 16. Όλα τα προϊόντα, εκτός από:

                           —

                           Προϊόντα συνδεόμενα με τα MANPADS

                           —

                           Υλικά που αφορούν προϊόντα των οποίων η εξαγωγή δεν επιτρέπεται στην ίδια γενική άδεια μεταφοράς

               —

               ML 17. Υποσημεία α), β), δ), ε), ι), ια), ιβ), ιγ), ιδ), ιε) και ιστ). Όλα τα προϊόντα, εκτός από:

                           —

                           Υποσημείο ιδ): Δοκιμαστικά μοντέλα εξαιρούνται αν είναι ειδικά σχεδιασμένα για την ανάπτυξη υλικών που προσδιορίζονται στα σημεία ML 4, 6, 9 ή 10, καθώς και κατασκευαστικά μέρη ειδικά σχεδιασμένα για αυτά τα δοκιμαστικά μοντέλα.

               —

               ML 21. Υποσημείο α). Μόνο τα ακόλουθα προϊόντα και μόνον εάν επιτρέπεται υπό άλλες κατηγορίες στην ίδια γενική άδεια μεταφοράς:

                           α)

                           «Λογισμικό» ειδικά σχεδιασμένο ή τροποποιημένο για οποιαδήποτε από τις ακόλουθες χρήσεις:

                                       1.

                                       Λειτουργία ή συντήρηση εξοπλισμού που παρατίθεται στο παράρτημα της οδηγίας 2009/43/ΕΚ·

                           β)

                           Ειδικό «λογισμικό», άλλο από το λογισμικό που προσδιορίζεται στο σημείο ML21.α., ως εξής:

                                       1.

                                       «Λογισμικό» ειδικά σχεδιασμένο για στρατιωτική χρήση και ειδικά σχεδιασμένο για τη μοντελοποίηση, προσομοίωση ή αξιολόγηση στρατιωτικών οπλικών συστημάτων·

                                       4.

                                       «Λογισμικό» ειδικά σχεδιασμένο για στρατιωτική χρήση και ειδικά σχεδιασμένο για εφαρμογές διοίκησης, επικοινωνιών, ελέγχου και πληροφοριών (C3I) ή διοίκησης, επικοινωνιών, ελέγχου, Η/Υ και πληροφοριών (C4I)·

               —

               ML 22. Υποσημείο α). Όλες οι τεχνολογίες εκτός εκείνων που απαιτούνται για την ανάπτυξη και την παραγωγή και μόνον εάν επιτρέπεται υπό άλλες κατηγορίες με την ίδια γενική άδεια μεταφοράς.

         1.2.   Προϋποθέσεις που ενσωματώνονται στη γενική άδεια μεταφοράς για πιστοποιημένους παραλήπτες

   Ο ακόλουθος κατάλογος προϋποθέσεων δεν είναι εξαντλητικός. Ωστόσο, άλλες προϋποθέσεις που προστίθενται από ένα κράτος μέλος σε γενική άδεια μεταφοράς για πιστοποιημένους παραλήπτες δεν αντιβαίνουν ή υπονομεύουν τις προϋποθέσεις που απαριθμούνται κατωτέρω.

               —

               Γεωγραφική ισχύς: Ευρωπαϊκός Οικονομικός Χώρος (ΕΕ 28 + Ισλανδία και Νορβηγία (3)).

               —

               Επαναμεταφορές εντός του ΕΟΧ επιτρέπονται χωρίς εκ των προτέρων ελέγχους· θα μπορούσε να απαιτείται μόνο εκ των υστέρων υποβολή εκθέσεων.

               —

               Επανεξαγωγή: τα κράτη μέλη επιτρέπουν την απαλλαγή από τυχόν εξαγωγικούς περιορισμούς σε μία ή και στις δύο από τις ακόλουθες περιπτώσεις:

                           —

                           για ενσωματωμένα συστατικά μέρη, σύμφωνα με τον στόχο του άρθρου 4 παράγραφος 8 της οδηγίας 2009/43/ΕΚ·

                           —

                           όπου ο τελικός χρήστης βρίσκεται σε μια από τις εξής χώρες: Αυστραλία, Καναδάς, Ιαπωνία, Νέα Ζηλανδία, Ελβετία, Λιχτενστάιν και Ηνωμένες Πολιτείες της Αμερικής.

                     Σε αμφότερες τις περιπτώσεις επανεξαγωγής, η αρμόδια εθνική αρχή του κράτους μέλους καταγωγής μπορεί να ζητήσει από τον προμηθευτή την υποβολή δήλωσης χρήσης από τον παραλήπτη που έχει πιστοποιηθεί σύμφωνα με το άρθρο 9 της οδηγίας 2009/43/ΕΚ.

               —

               Για τους σκοπούς της εκ των υστέρων επαλήθευσης στο πλαίσιο της γενικής άδειας μεταφοράς για πιστοποιημένους παραλήπτες, τα κράτη μέλη θα πρέπει να εξασφαλίζουν ότι οι προμηθευτές υποβάλλουν έκθεση για τη χρήση της γενικής άδειας μεταφοράς για πιστοποιημένους παραλήπτες σύμφωνα με τις ελάχιστες απαιτήσεις υποβολής εκθέσεων, όπως ορίζονται στο άρθρο 8 παράγραφος 3 της οδηγίας 2009/43/ΕΚ.

         2.   ΕΠΑΚΟΛΟΥΘΕΣ ΕΝΕΡΓΕΙΕΣ
   Τα κράτη μέλη καλούνται να εφαρμόσουν την παρούσα σύσταση έως την 1η Ιουλίου 2017 το αργότερο.
   Τα κράτη μέλη ενθαρρύνονται να ενημερώνουν την Επιτροπή σχετικά με τα μέτρα που λαμβάνονται με σκοπό να εφαρμόσουν την παρούσα σύσταση.
   3.   ΑΠΟΔΕΚΤΕΣ
   Η παρούσα σύσταση απευθύνεται στα κράτη μέλη.

      Βρυξέλλες, 30 Νοεμβρίου 2016.

            Για την Επιτροπή

         Elżbieta BIEŃKOWSKA

            Μέλος της Επιτροπής

      (1)  Οδηγία 2009/43/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας (ΕΕ L 146 της 10.6.2009, σ. 1).

      (2)  Κοινή θέση 2008/944/ΚΕΠΠΑ του Συμβουλίου, της 8ης Δεκεμβρίου 2008, για τον καθορισμό κοινών κανόνων που διέπουν τον έλεγχο των εξαγωγών στρατιωτικής τεχνολογίας και εξοπλισμού (ΕΕ L 335 της 13.12.2008, σ. 99).

      (3)  Απόφαση της Μεικτής Επιτροπής του ΕΟΧ αριθ. 111/2013, της 14ης Ιουνίου 2013, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ (ΕΕ L 318 της 28.11.2013, σ. 12), που ενσωμάτωσε την οδηγία 2009/43/ΕΚ στη συμφωνία του ΕΟΧ, περιλάμβανε ρητό κείμενο προσαρμογής: «Η παρούσα οδηγία δεν εφαρμόζεται στο Λιχτενστάιν».


title: Σύσταση (ΕΕ) 2017/1803 της Επιτροπής, της 3ης Οκτωβρίου 2017, σχετικά με την προώθηση νόμιμων οδών για τα άτομα που χρήζουν διεθνούς προστασίας [κοινοποιηθείσα υπό τον αριθμό C(2017) 6504]

text:
               7.10.2017

               EL

               Επίσημη Εφημερίδα της Ευρωπαϊκής Ένωσης

               L 259/21

         ΣΫΣΤΑΣΗ (ΕΕ) 2017/1803 ΤΗΣ ΕΠΙΤΡΟΠΉΣ
   της 3ης Οκτωβρίου 2017
   σχετικά με την προώθηση νόμιμων οδών για τα άτομα που χρήζουν διεθνούς προστασίας

         [κοινοποιηθείσα υπό τον αριθμό C(2017) 6504]

   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η επανεγκατάσταση αποτελεί σημαντικό εργαλείο για την παροχή προστασίας στα αναγκαστικά εκτοπισμένα άτομα και σαφή απόδειξη της παγκόσμιας αλληλεγγύης προς τρίτες χώρες, ώστε να τις βοηθήσει να αντεπεξέλθουν στον μεγάλο αριθμό ατόμων που προσπαθούν να ξεφύγουν από τον πόλεμο ή τις διώξεις. Αντικαθιστώντας τις επικίνδυνες και παράτυπες μεταναστευτικές ροές προς την Ένωση με ασφαλείς και νόμιμες οδούς, η επανεγκατάσταση βοηθά να σωθούν ανθρώπινες ζωές, συμβάλλει στη μείωση της παράτυπης μετανάστευσης και στη διαχείριση της μεταναστευτικής πίεσης και αντικρούει την προπαγάνδα των δικτύων παράνομης διακίνησης. Ως εκ τούτου, η επανεγκατάσταση αποτελεί επίσης σημαντική συνιστώσα της συνολικής πολιτικής της ΕΕ για το άσυλο και τη μετανάστευση.

               (2)

               Τον Σεπτέμβριο του 2015 η κρίση στη Μεσόγειο εξώθησε τα θεσμικά όργανα της Ένωσης να αναγνωρίσουν αμέσως την κατάσταση έκτακτης ανάγκης λόγω των εξαιρετικά υψηλών μεταναστευτικών ροών στην περιοχή και να ζητήσουν τη λήψη βραχυπρόθεσμων και μακροπρόθεσμων μέτρων, από την αντιμετώπιση των μεταναστευτικών ροών εκτός της ΕΕ έως την εξασφάλιση αποτελεσματικού ελέγχου των εξωτερικών συνόρων μας, ενισχυμένη ενωσιακή πολιτική επιστροφής με παράλληλη μεταρρύθμιση του κοινού ευρωπαϊκού συστήματος ασύλου (ΚΕΣΑ) και παροχή βελτιωμένων οδών για ασφαλείς και νόμιμους τρόπους εισόδου στην ΕΕ.

               (3)

               Στο πλαίσιο των άμεσων μέτρων και με σκοπό την αντιμετώπιση της μεταναστευτικής κρίσης συνολικά, και επιδεικνύοντας αλληλεγγύη προς τρίτες χώρες που πλήττονται περισσότερο από την παγκόσμια προσφυγική κρίση, η Επιτροπή πρότεινε στις 8 Ιουνίου 2015 ένα σύστημα σε επίπεδο ΕΕ για την επανεγκατάσταση εντός δύο ετών 20 000 ατόμων που χρήζουν διεθνούς προστασίας (1). Στις 20 Ιουλίου 2015 τα κράτη μέλη, καθώς και τα συνδεδεμένα με το σύστημα του Δουβλίνου κράτη, συμφώνησαν στην επανεγκατάσταση 22 504 ατόμων που χρήζουν διεθνούς προστασίας από τη Μέση Ανατολή, το Κέρας της Αφρικής και τη Βόρεια Αφρική (2).

               (4)

               Προκειμένου να εξαρθρωθούν τα δίκτυα παράνομης διακίνησης μεταναστών και να προσφερθεί μια εναλλακτική λύση στους μετανάστες ώστε να μη θέτουν τη ζωή τους σε κίνδυνο, η ΕΕ και η Τουρκία αποφάσισαν στις 18 Μαρτίου 2016 να σπάσουν τον κύκλο των ανεξέλεγκτων ροών μεταναστών που δημιουργούν ανθρωπιστική κρίση και συμφώνησαν σε σειρά δράσεων, μεταξύ των οποίων η επανεγκατάσταση στα κράτη μέλη Συρίων που χρήζουν διεθνούς προστασίας.

               (5)

               Σε συνέχεια της δήλωσης ΕΕ — Τουρκίας, το Συμβούλιο τροποποίησε την απόφαση (ΕΕ) 2015/1601 του Συμβουλίου (3) ώστε να μπορούν τα κράτη μέλη να εκπληρώσουν τις υποχρεώσεις τους σε σχέση με τη μετεγκατάσταση 54 000 αιτούντων μέσω της επανεγκατάστασης, της εισδοχής για ανθρωπιστικούς λόγους ή μέσω άλλων μορφών νόμιμης εισδοχής των Σύριων που προέρχονται από την Τουρκία και χρήζουν διεθνούς προστασίας, στο πλαίσιο εθνικών και πολυμερών προγραμμάτων.

               (6)

               Η διακήρυξη της Νέας Υόρκης για τους πρόσφυγες και τους μετανάστες της 19ης Σεπτεμβρίου 2016, που εγκρίθηκε και από τα 193 κράτη μέλη των Ηνωμένων Εθνών, απηύθυνε έκκληση για πιο δίκαιο επιμερισμό του φόρτου και της ευθύνης για τη φιλοξενία και τη στήριξη των προσφύγων στον κόσμο. Τα κράτη μέλη των Ηνωμένων Εθνών εξέφρασαν την πρόθεσή τους να αυξήσουν τον αριθμό και να επεκτείνουν το φάσμα των διαθέσιμων νόμιμων οδών για να γίνονται οι πρόσφυγες δεκτοί σε τρίτες χώρες ή να επανεγκαθίστανται σ' αυτές τις χώρες (4).

               (7)

               Ως τις 20 Σεπτεμβρίου 2017 περισσότερα από 23 000 άτομα είχαν επανεγκατασταθεί σύμφωνα με το σύστημα που εγκρίθηκε στις 20 Ιουλίου 2015 και στο πλαίσιο της δήλωσης ΕΕ — Τουρκίας. Τα κράτη μέλη έχουν επανεγκαταστήσει και άλλα άτομα που χρήζουν διεθνούς προστασίας μέσω των οικείων εθνικών συστημάτων.

               (8)

               Μόνο το 2016 τα κράτη μέλη προέβησαν στην επανεγκατάσταση 14 205 προσφύγων, σημειώθηκε δηλαδή σημαντική αύξηση σε σχέση με τα 8 155 άτομα που επανεγκαταστάθηκαν το 2015, τα 6 550 το 2014 και τα 4 000 έως 5 000 ετησίως κατά την περίοδο 2010-2013. Η αύξηση αυτή καταδεικνύει την προστιθέμενη αξία και τις δυνατότητες που συνεπάγονται η συνεργασία και ο συντονισμός στο επίπεδο της ΕΕ όσον αφορά τον τομέα της επανεγκατάστασης. Δείχνει επίσης τη σημασία της κατάλληλης χρηματοδότησης για την επανεγκατάσταση από τον προϋπολογισμό της ΕΕ, αφού για την περίοδο 2014-2017 διατέθηκαν 293,3 εκατ. EUR.

               (9)

               Τα κράτη μέλη που δεν έχουν θέσει ακόμη σε εφαρμογή τις ανειλημμένες δεσμεύσεις τους στο πλαίσιο των ισχυόντων συστημάτων θα πρέπει να το πράξουν χωρίς καθυστέρηση. Τυχόν δεσμεύσεις που απομένουν μετά τη λήξη ισχύος αμφότερων των συστημάτων θα πρέπει να μεταφερθούν στην επόμενη διαδικασία ανάληψης δεσμεύσεων για επανεγκατάσταση, επιπλέον των νέων δεσμεύσεων που θα αναλάβουν τα κράτη μέλη.

               (10)

               Η ΕΕ πρέπει να μεταβεί από τα ad hoc συστήματα επανεγκατάστασης και εισδοχής για ανθρωπιστικούς λόγους σε ένα σταθερό πλαίσιο για την επανεγκατάσταση στην ΕΕ. Για τον σκοπό αυτό, η πρόταση για τη θέσπιση πλαισίου της Ένωσης για την επανεγκατάσταση (5), με σκοπό την εξασφάλιση ασφαλών και νόμιμων οδών πρόσβασης σε διεθνή προστασία για τα άτομα που έχουν ανάγκη, παρουσιάστηκε από την Επιτροπή στο πλαίσιο της αναμόρφωσης του συστήματος ασύλου της ΕΕ. Η ταχεία έγκριση της πρότασης αποτελεί σημαντική συνιστώσα για μια πιο αποτελεσματική, δίκαιη και σταθερή ευρωπαϊκή πολιτική για το άσυλο και τη μετανάστευση.

               (11)

               Για να εξασφαλιστεί η συνέχιση της επανεγκατάστασης μέχρι τη θέσπιση πλαισίου της Ένωσης για την επανεγκατάσταση, η Επιτροπή κατά το 8ο φόρουμ για την επανεγκατάσταση και τη μετεγκατάσταση στις 4 Ιουλίου 2017 κάλεσε τα κράτη μέλη να υποβάλουν φιλόδοξες δεσμεύσεις για επανεγκατάσταση, με βάση τις συμφωνηθείσες προτεραιότητες για την περίοδο αυτή και επίσης σύμφωνα με τις προβλέψεις της Ύπατης Αρμοστείας των Ηνωμένων Εθνών για τους Πρόσφυγες (UNHCR) για τις παγκόσμιες ανάγκες κατά το 2018.

               (12)

               Σκοπός της παρούσας σύστασης είναι να εξασφαλιστεί, αφενός, ότι οι προσπάθειες επανεγκατάστασης μπορούν να συνεχιστούν κατά την περίοδο που μεσολαβεί ανάμεσα στη λήξη των τρεχόντων συστημάτων επανεγκατάστασης της ΕΕ και τη θέση σε εφαρμογή του πλαισίου της Ένωσης για την επανεγκατάσταση και, αφετέρου, ότι θα δοθεί συνέχεια στη διαδικασία ανάληψης δεσμεύσεων που δρομολογήθηκε στις 4 Ιουλίου 2017 με βάση τις αναδυόμενες συμπληρωματικές ανάγκες, όπως ορίζεται στις προβλέψεις της UNHCR για τις παγκόσμιες ανάγκες επανεγκατάστασης κατά το 2018.

               (13)

               Η σύσταση αποσκοπεί στη στήριξη των διαρκών προσπαθειών των κρατών μελών για την εξασφάλιση και τη βελτίωση νόμιμων και ασφαλών διαύλων για τα άτομα που χρήζουν διεθνούς προστασίας. Τα μέτρα που θα λάβουν τα κράτη μέλη κατ' εφαρμογή της παρούσας σύστασης θα αποτελέσουν ένδειξη αλληλεγγύης προς τρίτες χώρες στις οποίες βρίσκονται πολλά εκτοπισμένα άτομα που χρήζουν διεθνούς προστασίας, θα συμβάλουν στις διεθνείς πρωτοβουλίες επανεγκατάστασης, και στην καλύτερη εν γένει διαχείριση του μεταναστευτικού φαινομένου. Οι στόχοι της παρούσας σύστασης συνάδουν, συνεπώς, με την πρόταση για τη θέσπιση πλαισίου της Ένωσης για την επανεγκατάσταση.

               (14)

               Η επιλογή των περιοχών προτεραιότητας βασίζεται στην ανάγκη να συνεχιστεί η εφαρμογή της δήλωσης ΕΕ — Τουρκίας της 18ης Μαρτίου 2016, μεταξύ άλλων και μέσω του μελλοντικού εθελοντικού προγράμματος εισδοχής για ανθρωπιστικούς λόγους, να συνεχιστεί η επανεγκατάσταση από την Ιορδανία και τον Λίβανο και να δοθεί συνέχεια στη σχετική εξαγγελία στο «Σχέδιο δράσης όσον αφορά μέτρα για την υποστήριξη της Ιταλίας, τη μείωση της πίεσης κατά μήκος της διαδρομής της Κεντρικής Μεσογείου και την ενίσχυση της αλληλεγγύης» (6) για την επανεγκατάσταση από τις κυριότερες αφρικανικές χώρες κατά μήκος της μεταναστευτικής οδού της Κεντρικής Μεσογείου και προς την οδό αυτή, συμπεριλαμβανομένων της Λιβύης, του Νίγηρα, του Τσαντ, της Αιγύπτου, της Αιθιοπίας και του Σουδάν.

               (15)

               Η διαδικασία ανάληψης δεσμεύσεων που ξεκίνησε στις 4 Ιουλίου 2017 είχε οδηγήσει ως τις 20 Σεπτεμβρίου στην υποβολή περίπου 14 000 δεσμεύσεων από τα κράτη μέλη. Απαιτείται μεγαλύτερη συμμετοχή από όλα τα κράτη μέλη ώστε να συμβάλουν σε μια κοινή προσπάθεια για τη διάσωση ανθρώπινων ζωών και την παροχή αξιόπιστων εναλλακτικών λύσεων έναντι των παράτυπων μετακινήσεων.

               (16)

               Για να καλυφθούν οι παγκόσμιες ανάγκες, πρέπει να επανεγκατασταθούν 1,2 εκατομμύρια άτομα, και η UNHCR έχει επανειλημμένως ζητήσει από όλες τις χώρες να αυξήσουν σταδιακά το μέγεθος των οικείων προγραμμάτων επανεγκατάστασης σύμφωνα με τις προθέσεις που διατυπώθηκαν στη διακήρυξη της Νέας Υόρκης για τους πρόσφυγες. Σε αυτό το πλαίσιο και με βάση την πρόοδο που έχει επιτευχθεί από το 2015 και μετά, η Ένωση θα πρέπει να προσφέρει τουλάχιστον 50 000 θέσεις επανεγκατάστασης για την εισδοχή ως τις 31 Οκτωβρίου 2019 ατόμων που χρήζουν διεθνούς προστασίας από τρίτες χώρες.

               (17)

               Για την υποστήριξη των κρατών μελών στην υλοποίηση αυτού του στόχου θα πρέπει να διατεθούν 500 εκατ. EUR από τον προϋπολογισμό της Ένωσης. Με την επιφύλαξη των όρων του Ταμείου Ασύλου, Μετανάστευσης και Ένταξης (ΤΑΜΕ), τα κράτη μέλη μπορούν να λαμβάνουν ένα κατ' αποκοπή ποσό ύψους 10 000 EUR ανά άτομο που επανεγκαθίσταται από τις περιοχές προτεραιότητας.

               (18)

               Η UNHCR σχεδιάζει προσωρινό μηχανισμό επείγουσας εκκένωσης των πλέον ευάλωτων ομάδων μεταναστών από τη Λιβύη. Η ΕΕ θα πρέπει, από κοινού με άλλους παγκόσμιους παράγοντες, να συνεισφέρει στον εν λόγω μηχανισμό ώστε αυτός να έχει αντίκτυπο στην πράξη και να δίνει τη δυνατότητα στα πλέον ευάλωτα άτομα που χρήζουν διεθνούς προστασίας και που βρίσκονται τώρα στη Λιβύη να αποκτήσουν πρόσβαση σε ευκαιρίες επανεγκατάστασης. Η παράτυπη μετανάστευση θα σταματήσει μόνον όταν υπάρξουν ρεαλιστικές εναλλακτικές λύσεις στις επικίνδυνες διαδρομές. Κατά την εξέταση των δεσμεύσεών τους όσον αφορά την επανεγκατάσταση τα κράτη μέλη θα πρέπει, συνεπώς, να λαμβάνουν επίσης υπόψη την πρωτοβουλία της UNHCR και να τη στηρίζουν.

               (19)

               Σε κοινή δήλωση σχετικά με την αντιμετώπιση του προβλήματος της μετανάστευσης και του ασύλου στις 28 Αυγούστου 2017, οι εκπρόσωποι της Γαλλίας, της Γερμανίας, της Ιταλίας, της Ισπανίας και η Ύπατη Εκπρόσωπος / Αντιπρόεδρος της Ένωσης για θέματα εξωτερικής πολιτικής και πολιτικής ασφαλείας, από κοινού με τους εκπροσώπους του Νίγηρα και του Τσαντ, καθώς και τον πρόεδρο του Προεδρικού Συμβουλίου της Λιβύης, αναγνώρισαν την ανάγκη καθώς μειώνεται η μετανάστευση μέσω διακινητών να οργανωθεί η επανεγκατάσταση των ιδιαίτερα ευάλωτων ατόμων που χρήζουν διεθνούς προστασίας.

               (20)

               Οι τουλάχιστον 50 000 θέσεις επανεγκατάστασης που θα προσφέρει η Ένωση από τις περιοχές προτεραιότητας θα συμβάλουν στις παγκόσμιες πρωτοβουλίες αλληλεγγύης όσον αφορά τις νόμιμες οδούς, μεταξύ των οποίων η πρόσφατη παγκόσμια έκκληση της UNHCR για 40 000 θέσεις για επανεγκατάσταση από τις χώρες κατά μήκος της διαδρομής της Κεντρικής Μεσογείου το 2018.

               (21)

               Για να εξασφαλιστεί η παρακολούθηση της εφαρμογής, τα κράτη μέλη θα πρέπει να υποβάλλουν μηνιαίες εκθέσεις στην Επιτροπή σχετικά με τα άτομα που επανεγκαταστάθηκαν στο έδαφός τους σύμφωνα με τις δεσμεύσεις τους, προσδιορίζοντας τη χώρα από την οποία έχει επανεγκατασταθεί το εκάστοτε πρόσωπο.

               (22)

               Η Επιτροπή θα πρέπει να επανεξετάσει την πρόοδο της εφαρμογής της παρούσας σύστασης έως τις 31 Οκτωβρίου 2018. Βάσει αυτής της επανεξέτασης, και λαμβανομένης υπόψη της συνολικής κατάστασης της μετανάστευσης στην ΕΕ και παγκοσμίως, τα κράτη μέλη ενδέχεται να κληθούν να επανεξετάσουν περαιτέρω τις δεσμεύσεις τους.

               (23)

               Η παρούσα σύσταση θα πρέπει να απευθύνεται στα κράτη μέλη. Τα συνδεδεμένα κράτη καλούνται να συμβάλουν στις κοινές ευρωπαϊκές προσπάθειες επανεγκατάστασης,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

      ΑΥΞΗΣΗ ΤΩΝ ΔΕΣΜΕΥΣΕΩΝ ΓΙΑ ΕΠΑΝΕΓΚΑΤΑΣΤΑΣΗ

               1)

               Με βάση την πείρα που έχει αποκτηθεί από την εφαρμογή των τρεχόντων συστημάτων επανεγκατάστασης της ΕΕ και προκειμένου να γεφυρωθεί η μετάβαση μεταξύ των συστημάτων αυτών και του πλαισίου της Ένωσης για την επανεγκατάσταση, τα κράτη μέλη θα πρέπει να προσφέρουν τουλάχιστον 50 000 θέσεις επανεγκατάστασης για την εισδοχή ως τις 31 Οκτωβρίου 2019 ατόμων που χρήζουν διεθνούς προστασίας από τρίτες χώρες.

               2)

               Τα κράτη μέλη που δεν έχουν ακόμη υποβάλει τις δεσμεύσεις τους στο πλαίσιο της διαδικασίας ανάληψης δεσμεύσεων για επανεγκατάσταση που δρομολογήθηκε από την Επιτροπή στις 4 Ιουλίου 2017 θα πρέπει να το πράξουν το αργότερο έως τις 31 Οκτωβρίου 2017 και εκείνα που το έχουν ήδη πράξει θα πρέπει να εξετάσουν το ενδεχόμενο αύξησης των δεσμεύσεών τους ώστε να επιτύχουν τον επιδιωκόμενο στόχο.

               3)

               Τα κράτη μέλη θα πρέπει να επικεντρώσουν τις δεσμεύσεις τους:

                           α)

                           για να εξασφαλίσουν τη συνέχιση της επανεγκατάστασης από την Τουρκία Συρίων και υπηκόων τρίτων χωρών και ανιθαγενών που εκτοπίστηκαν λόγω της σύγκρουσης στη Συρία, προκειμένου να υποστηριχθεί η υλοποίηση της δήλωσης ΕΕ — Τουρκίας της 18ης Μαρτίου 2016, μεταξύ άλλων και μέσω του μελλοντικού εθελοντικού προγράμματος εισδοχής για ανθρωπιστικούς λόγους·

                           β)

                           για να εξασφαλίσουν τη συνέχιση της επανεγκατάστασης από τον Λίβανο και την Ιορδανία·

                           γ)

                           για να συνεισφέρουν στη σταθεροποίηση της κατάστασης στην Κεντρική Μεσόγειο μέσω της επανεγκατάστασης ατόμων που χρήζουν προστασίας από τη Λιβύη, τον Νίγηρα, το Τσαντ, την Αίγυπτο, την Αιθιοπία και το Σουδάν, στηρίζοντας μεταξύ άλλων τον προσωρινό μηχανισμό της Ύπατης Αρμοστείας των Ηνωμένων Εθνών για την επείγουσα εκκένωση των πλέον ευάλωτων ομάδων μεταναστών από τη Λιβύη.

               4)

               Τα κράτη μέλη καλούνται να προβούν στην επανεγκατάσταση τηρώντας τις δεσμεύσεις τους το συντομότερο δυνατόν, σε στενή συνεργασία με την UNHCR και, κατά περίπτωση, με την υποστήριξη της ΕΥΥΑ.

      ΠΑΡΑΚΟΛΟΥΘΗΣΗ

               5)

               Τα κράτη μέλη θα πρέπει να κοινοποιούν στην Επιτροπή σε μηνιαία βάση τον αριθμό των ατόμων που επανεγκαταστάθηκαν στο έδαφός τους σύμφωνα με τις δεσμεύσεις τους, προσδιορίζοντας τη χώρα από την οποία έχει επανεγκατασταθεί το εκάστοτε άτομο.

      ΧΡΗΜΑΤΟΔΟΤΙΚΗ ΣΤΗΡΙΞΗ

               6)

               Τα κράτη μέλη θα πρέπει να αξιοποιήσουν πλήρως την οικονομική στήριξη ύψους 500 εκατ. EUR που διατίθεται μέσω του Ταμείου Ασύλου, Μετανάστευσης και Ένταξης για την υλοποίηση των δεσμεύσεων για επανεγκατάσταση που αναφέρονται στην παρούσα σύσταση.

      ΕΠΑΝΕΞΕΤΑΣΗ

               7)

               Η Επιτροπή θα επανεξετάσει την παρούσα σύσταση έως τις 31 Οκτωβρίου 2018. Μετά την επανεξέταση από την Επιτροπή της εφαρμογής της παρούσας σύστασης και λαμβανομένης υπόψη της συνολικής κατάστασης της μετανάστευσης στην ΕΕ και παγκοσμίως, τα κράτη μέλη ενδέχεται να κληθούν, κατά περίπτωση, να επικαιροποιήσουν περαιτέρω τις δεσμεύσεις τους.

      ΑΠΟΔΕΚΤΕΣ

               8)

               Η παρούσα σύσταση απευθύνεται στα κράτη μέλη.

      Βρυξέλλες, 3 Οκτωβρίου 2017.

            Για την Επιτροπή

         Dimitris AVRAMOPOULOS

            Μέλος της Επιτροπής

      (1)  Σύσταση της Επιτροπής της 8ης Ιουνίου 2015 σχετικά με ένα ευρωπαϊκό σύστημα επανεγκατάστασης, C(2015) 3560 final.

      (2)  Συμπεράσματα των αντιπροσώπων των κυβερνήσεων των κρατών μελών, που συνήλθαν στο πλαίσιο του Συμβουλίου στις 20 Ιουλίου 2015.

      (3)  Απόφαση (ΕΕ) 2016/1754 του Συμβουλίου, της 29ης Σεπτεμβρίου 2016, για την τροποποίηση της απόφασης (ΕΕ) 2015/1601 για τη θέσπιση προσωρινών μέτρων στον τομέα της διεθνούς προστασίας υπέρ της Ιταλίας και της Ελλάδας (ΕΕ L 268 της 1.10.2016, σ. 82).

      (4)  Η δήλωση της Νέας Υόρκης για τους πρόσφυγες και τους μετανάστες· διατίθεται στη διεύθυνση: http://www.unhcr.org/new-york-declaration-for-refugees-and-migrants.html

      (5)  COM(2016) 468 final.

      (6)  SEC(2017) 339.


title: Σύσταση της Eποπτεύουσας αρχής της ΕΖΕΣ αριθ. 3/05/COL, της 19ης Ιανουαρίου 2005, για τον έλεγχο των βασικών επιπέδων των διοξινών και των παρόμοιων με τις διοξίνες πολυχλωριωμένων διφαινυλίων στις ζωοτροφές

text:
               6.10.2005

               EL

               Επίσημη Εφημερίδα της Ευρωπαϊκής Ένωσης

               L 260/21

      ΣΫΣΤΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 3/05/COL
   της 19ης Ιανουαρίου 2005
   για τον έλεγχο των βασικών επιπέδων των διοξινών και των παρόμοιων με τις διοξίνες πολυχλωριωμένων διφαινυλίων στις ζωοτροφές
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 και το πρωτόκολλο 1,
   τη συμφωνία μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1,
   την πράξη που αναφέρεται στο παράρτημα I κεφάλαιο II σημείο 33 της συμφωνίας ΕΖΕΣ [οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές (1)], όπως τροποποιήθηκε και προσαρμόστηκε στη συμφωνία για τον ΕΟΧ με το προαναφερόμενο πρωτόκολλο 1,
   την απόφαση αριθ. 303/04/COL της Εποπτεύουσας Αρχής της ΕΖΕΣ, της 1ης Δεκεμβρίου 2004, δυνάμει της οποίας το αρμόδιο κράτος μέλος του Σώματος καλείται να εγκρίνει τη σύσταση, εάν το σχέδιο σύστασης συμφωνεί με τη γνώμη της επιτροπής φυτών και ζωοτροφών της ΕΖΕΣ,
   Εκτιμώντας τα ακόλουθα:

               (1)

               Η πράξη για την οποία γίνεται λόγος στο παράρτημα I κεφάλαιο II σημείο 33 της συμφωνίας ΕΖΕΣ (οδηγία 2002/32/ΕΚ) καθορίζει τα ανώτατα όρια για τις διοξίνες στις πρώτες ύλες ζωοτροφών και στις σύνθετες ζωοτροφές.

               (2)

               Αν και, από τοξικολογική άποψη, τα ανώτατα όρια πρέπει να εφαρμόζονται στις διοξίνες, στα φουράνια και στα παρόμοια με τις διοξίνες πολυχλωριωμένα διφαινύλια (PCB), έχουν οριστεί ανώτατα όρια μόνο για τις διοξίνες και τα φουράνια και όχι για τα παρόμοια με τις διοξίνες PCB, λόγω των πολύ περιορισμένων διαθέσιμων στοιχείων σχετικά με τον επιπολασμό τους. Η προαναφερθείσα πράξη προβλέπει την επανεξέταση των ανώτατων ορίων για πρώτη φορά έως τις 31 Δεκεμβρίου 2004 το αργότερο, βάσει νέων στοιχείων σχετικά με την παρουσία διοξινών και παρόμοιων με τις διοξίνες PCB, ιδίως με σκοπό να περιληφθούν τα παρόμοια με τις διοξίνες PCB στα όρια που πρόκειται να θεσπιστούν.

               (3)

               Κρίνεται σκόπιμο να παραχθούν αξιόπιστα δεδομένα σε όλο τον ΕΟΧ σχετικά με την παρουσία παρόμοιων με τις διοξίνες PCB σε όσο το δυνατόν περισσότερα προϊόντα που προορίζονται για ζωοτροφές (όπως ορίζεται στην αναφερόμενη οικεία πράξη), ώστε να διαμορφωθεί σαφής εικόνα για τη χρονολογική εξέλιξη της βασικής παρουσίας των ουσιών αυτών στα προϊόντα που προορίζονται για ζωοτροφές.

               (4)

               Η σχέση μεταξύ της παρουσίας διοξινών, φουρανίων, παρόμοιων με τις διοξίνες PCB και μη παρόμοιων με τις διοξίνες PCB είναι σημαντική αλλά σε μεγάλο βαθμό άγνωστη. Είναι, συνεπώς, σκόπιμο να αναλύονται τα επιλεγμένα δείγματα και για μη παρόμοια με διοξίνες PCB, όπου είναι δυνατόν.

               (5)

               Σύμφωνα με το άρθρο 4 παράγραφος 2 της πράξης, τα κράτη της ΕΖΕΣ πρέπει να διαβιβάζουν στην εποπτεύουσα αρχή της ΕΖΕΣ όλες τις σχετικές πληροφορίες και τα πορίσματα της πηγής, καθώς και τα μέτρα που λαμβάνονται για τον περιορισμό του ορίου ή την εξάλειψη ανεπιθύμητων ουσιών.

               (6)

               Είναι σημαντικό να συμμετέχουν τα κράτη της ΕΖΕΣ στον έλεγχο των βασικών επιπέδων των διοξινών και των παρόμοιων με τις διοξίνες PCB στις ζωοτροφές και τα δεδομένα αυτά να διαβιβάζονται τακτικά στην Εποπτεύουσα Αρχή της ΕΖΕΣ.

               (7)

               Σύμφωνα με το άρθρο 2 παράγραφος 1 του πρωτοκόλλου 1 της συμφωνίας για τη σύσταση Εποπτεύουσας Αρχής και Δικαστηρίου, η Εποπτεύουσα Αρχή της ΕΖΕΣ διαβιβάζει αυτές τις πληροφορίες στην Ευρωπαϊκή Επιτροπή.

               (8)

               Η συμμετοχή των κρατών της ΕΖΕΣ στα προγράμματα στο πλαίσιο του παραρτήματος I της παρούσας σύστασης θα πρέπει να αξιολογηθεί όσον αφορά τις εξαιρέσεις τους από το κεφάλαιο II του παραρτήματος I της συμφωνίας ΕΖΕΣ.

               (9)

               Τα μέτρα που προβλέπονται στην παρούσα σύσταση είναι σύμφωνα με τη γνώμη της επιτροπής φυτών και ζωοτροφών της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,

         ΣΥΝΙΣΤΑ ΣΤΑ ΚΡΑΤΗ ΤΗΣ ΕΖΕΣ:

               1)

               Να ελέγχουν από το 2004 και έως τις 31 Δεκεμβρίου 2006 τη βασική παρουσία των διοξινών, των φουρανίων και των παρόμοιων με τις διοξίνες PCB σε προϊόντα που προορίζονται για ζωοτροφές, κάνοντας χρήση της συνιστώμενης ελάχιστης συχνότητας για τα δείγματα που πρέπει να αναλύονται ετησίως, όπως προβλέπεται ενδεικτικά στον πίνακα του παραρτήματος Ι. Η συχνότητα των δειγμάτων επανεξετάζεται κάθε χρόνο βάσει της αποκτηθείσας εμπειρίας.

               2)

               Να παρέχουν τακτικά στην Εποπτεύουσα Αρχή της ΕΖΕΣ τα στοιχεία με το περιεχόμενο και τη μορφή που προβλέπονται στο παράρτημα ΙΙ, προκειμένου να συγκεντρωθούν σε ενιαία βάση δεδομένων. Κρίνεται σκόπιμο να παρασχεθούν επίσης τα δεδομένα των τελευταίων ετών που έχουν συλλεχθεί με τη χρήση αναλυτικής μεθόδου η οποία συμμορφώνεται με τις απαιτήσεις της πράξης που αναφέρεται στο σημείο 1 zc του κεφαλαίου II του παραρτήματος I της συμφωνίας για τον ΕΟΧ [οδηγία 2002/70/ΕΚ της Επιτροπής, της 26ης Ιουλίου 2002, για καθορισμό των απαιτήσεων για τον προσδιορισμό των επιπέδων των διοξινών και των παρόμοιων με τις διοξίνες PCB στις ζωοτροφές (2)] και αφορούν τα βασικά επίπεδα.

               3)

               Να διενεργούν επίσης, εάν είναι δυνατόν, στα ίδια δείγματα ανάλυση για τα μη παρόμοια με τις διοξίνες PCB.

      Βρυξέλλες, 19 Ιανουαρίου 2005.

            Για την Εποπτεύουσα Αρχή της ΕΖΕΣ

         Bernd HAMMERMANN

            Μέλος του Σώματος

      (1)  EE L 140 της 30.5.2002, σ. 10· οδηγία όπως τροποποιήθηκε τελευταία από την οδηγία της Επιτροπής 2005/8/ΕΚ (ΕΕ L 27 της 29.1.2005, σ. 44).

      (2)  EE L 209 της 6.8.2002, σ. 15· οδηγία όπως τροποποιήθηκε από την οδηγία 2005/7/ΕΚ (ΕΕ L 27 της 29.1.2005, σ. 41).

      ΠΑΡΑΡΤΗΜΑ I

         Πίνακας: Γενική επισκόπηση του ελάχιστου αριθμού δειγμάτων ζωοτροφών που συνιστάται να αναλύονται ετησίως. Η κατανομή των δειγμάτων βασίζεται στην παραγωγή ή/και τη χρήση σε κάθε χώρα. Ιδιαίτερη προσοχή δίνεται σε πρώτες ύλες για ζωοτροφές και σε σύνθετες ζωοτροφές που αναμένεται να παρουσιάζουν μεγαλύτερες διαφορές στα βασικά επίπεδα διοξινών, φουρανίων και παρόμοιων με διοξίνες PCB.

                  Συνολικός συνιστώμενος αριθμός δειγμάτων για κάθε χώρα

                  Πρώτες ύλες ζωοτροφών, πρόσθετα, προμείγματα

                  Σύνθετες ζωοτροφές

                  Φυτικής προέλευσης

                  Ανόργανες ουσίες

                  Ιχνοστοιχεία, συνδετικές ουσίες και αντισυσσωματοποιητικοί παράγοντες

                  Προμείγματα — όλα τα είδη

                  Ζωικής προέλευσης

                  Σύνολο

                  Χερσαία ζώα

                  Ψάρια

                  Σύνολο

                  Χώρα

                  Αριθμός

                  Σιτηρά, σπόροι, προϊόντα και υποπροϊόντα αυτών

                  Ελαιόσποροι, ελαιώδεις καρποί, τα προϊόντα και τα υποπροϊόντα τους/σπέρματα ψυχανθών, τα προϊόντα και τα υποπροϊόντα τους

                  Χορτονομή και χονδροαλεσμένη χορτονομή

                  Άλλες πρώτες ύλες ζωοτροφών φυτικής προέλευσης

                  Ζωικό λίπος/Ζωικά προϊόντα (συμπερ. γάλακτος σε σκόνη και προϊόντων αυγών)

                  Ιχθυέλαιο

                  Ιχθυάλευρα

                  Αριθμός

                  Βοοειδή

                  Χοιροειδή

                  Πουλερικά

                  Άλλα (κουνέλια, ίπποι, τροφές για ζώα συντροφιάς)

                  Ψάρια

                  Αριθμός

                  Ισλανδία

                  67

                  3

                  3

                  3

                  2

                  1

                  1

                  2

                  3

                  19

                  16

                  53

                  3

                  3

                  3

                  2

                  3

                  14

                  Νορβηγία

                  127

                  5

                  5

                  5

                  3

                  3

                  3

                  5

                  3

                  13

                  15

                  60

                  3

                  3

                  3

                  2

                  56

                  67

      ΠΑΡΑΡΤΗΜΑ II
      A.   Επεξηγήσεις σχετικά με τη μορφή των αναλυτικών αποτελεσμάτων για τις διοξίνες, τα φουράνια και τα παρόμοια με τις διοξίνες PCB και λοιπά PCB στις ζωοτροφές
      1.   ΓΕΝΙΚΕΣ ΠΛΗΡΟΦΟΡΙΕΣ ΓΙΑ ΤΑ ΑΝΑΛΥΘΕΝΤΑ ΔΕΙΓΜΑΤΑ
      Χώρα: όνομα του κράτους μέλους όπου διεξήχθη ο έλεγχος.
      Έτος: το έτος κατά το οποίο διεξήχθη ο έλεγχος.
      Προϊόν: ζωοτροφή που αναλύθηκε — να χρησιμοποιείται, εάν είναι δυνατόν, για τις πρώτες ύλες ζωοτροφών η ορολογία της οδηγίας 96/25/ΕΚ του Συμβουλίου, της 29ης Απριλίου 1996, για την κυκλοφορία και τη χρήση των πρώτων υλών ζωοτροφών. Στην περίπτωση σύνθετων ζωοτροφών, πολύ χρήσιμη πληροφορία είναι η σύνθεση.
      Στάδιο εμπορίας: μέρος όπου συλλέχθηκε το προϊόν (δείγμα).
      Έκφραση των αποτελεσμάτων: τα αποτελέσματα πρέπει να αναφέρονται ανά προϊόν. Τα αποτελέσματα πρέπει να αναφέρονται βάσει των ανώτατων επιπέδων που έχουν καθορισθεί (για ζωοτροφή με περιεκτικότητα σε υγρασία 12 % — οδηγία 2002/32/ΕΚ). Σε περίπτωση ανάλυσης μη παρόμοιων με τις διοξίνες PCB, συνιστάται ιδιαίτερα να εκφράζονται τα αποτελέσματα στην ίδια βάση.
      Είδος δειγματοληψίας: τυχαία δειγματοληψία — μπορούν επίσης να κοινοποιούνται αναλυτικά αποτελέσματα από στοχοθετημένη δειγματοληψία, αλλά πρέπει να επισημαίνεται ρητώς ότι η δειγματοληψία ήταν στοχοθετημένη και δεν αντικατοπτρίζει υποχρεωτικά τα κανονικά βασικά επίπεδα.
      Μέθοδοι: αναφέρεται η μέθοδος που χρησιμοποιήθηκε.
      Διαπίστευση: διευκρινίζεται εάν η αναλυτική μέθοδος είναι διαπιστευμένη ή όχι.
      Αβεβαιότητα (%): το ποσοστό αβεβαιότητας της μέτρησης που εμπεριέχει η αναλυτική μέθοδος.
      2.   ΕΙΔΙΚΕΣ ΠΛΗΡΟΦΟΡΙΕΣ ΓΙΑ ΤΑ ΑΝΑΛΥΘΕΝΤΑ ΔΕΙΓΜΑΤΑ
      Αριθμός δείγματος: αριθμός δειγμάτων του ιδίου είδους από το αναλυθέν προϊόν. Εάν έχετε αποτελέσματα από δείγματα που υπερβαίνουν τις διαθέσιμες στήλες, απλά προσθέστε νέες στήλες, αριθμημένες, στο τέλος του εντύπου.
      Μέθοδος παραγωγής: συμβατική/οργανική (όσο αναλυτικότερα γίνεται).
      Περιοχή: εφόσον κρίνεται σκόπιμο, αναφέρατε την περιοχή ή την περιφέρεια από όπου συλλέχθηκε το δείγμα, αναφέροντας, εάν είναι δυνατόν, κατά πόσον πρόκειται για αγροτική περιοχή, αστική περιοχή, βιομηχανική ζώνη, λιμάνι, ανοικτή θάλασσα κ.λπ.· π.χ. Βρυξέλλες-αστική περιοχή, Μεσόγειος-ανοικτή θάλασσα.
      Αριθμός επιμέρους δειγμάτων: εάν το αναλυθέν δείγμα είναι ενοποιημένο δείγμα, πρέπει να αναφέρεται ο αριθμός των επιμέρους (μεμονωμένων) δειγμάτων. Εάν το αναλυτικό αποτέλεσμα βασίζεται μόνο σε ένα δείγμα, πρέπει να δηλώνεται 1. Ο αριθμός των επιμέρους δειγμάτων σε ένα ενοποιημένο δείγμα μπορεί να ποικίλλει· για το λόγο αυτό πρέπει να αναφέρεται για κάθε δείγμα.
      Περιεκτικότητα σε λίπος (%): το ποσοστό περιεκτικότητας του δείγματος σε λίπος (εφόσον υπάρχει).
      Περιεκτικότητα σε υγρασία (%): το ποσοστό περιεκτικότητας του δείγματος σε υγρασία (εφόσον υπάρχει).
      3.   ΑΠΟΤΕΛΕΣΜΑΤΑ
      Διοξίνες, φουράνια, παρόμοια με τις διοξίνες PCB: τα αποτελέσματα για κάθε ομοειδή ουσία πρέπει να εκφράζονται σε ppt — nanogram/kilo (ng/kg).
      Μη παρόμοια με τις διοξίνες PCB: τα αποτελέσματα για κάθε ομοειδή ουσία πρέπει να εκφράζονται σε ppb — microgram/kilo (μg/kg).
      LOQ: όριο ποσοτικού προσδιορισμού σε ng/kg ή μg/kg (για μη παρόμοια με τις διοξίνες PCB).
      LOD: όριο ανίχνευσης σε ng/kg ή μg/kg (για μη παρόμοια με τις διοξίνες PCB).
      Για τις ομοειδείς ουσίες που αναλύθηκαν αλλά βρέθηκαν κάτω του ορίου ανίχνευσης (LOD) το πλαίσιο των αποτελεσμάτων πρέπει να συμπληρώνεται ως < LOD (το LOD πρέπει να αναφέρεται ως τιμή). Για τις ομοειδείς ουσίες που αναλύθηκαν αλλά βρέθηκαν κάτω του ορίου ποσοτικού προσδιορισμού (LOQ) το πλαίσιο των αποτελεσμάτων πρέπει να συμπληρώνεται ως < LOQ (το LOQ πρέπει να αναφέρεται ως τιμή).
      Για τις ομοειδείς ουσίες PCB που αναλύθηκαν επιπλέον των PCB-7 και των παρόμοιων με διοξίνες PCB, ο αριθμός της ομοειδούς ουσίας PCB πρέπει να προστεθεί στο έντυπο, π.χ. 31, 99, 110 κ.λπ. Εάν το δείγμα αναλύεται για περισσότερες ομοειδείς ουσίες PCB από τις διαθέσιμες σειρές, προσθέστε απλώς νέες σειρές στο κάτω μέρος του εντύπου.
      4.   ΠΑΡΑΤΗΡΗΣΕΙΣ
      Εκτός από τις μεθόδους που χρησιμοποιήθηκαν για την εκχύλιση λιπιδίων, μπορούν να αναφερθούν επιπλέον σχετικές παρατηρήσεις για τα δεδομένα που υποβλήθηκαν.
      B.   Έντυπο για την αναφορά των αναλυτικών αποτελεσμάτων ειδικά των ομοειδών ουσιών για τις διοξίνες, τα φουράνια και τα παρόμοια με τις διοξίνες PCB και λοιπά PCB στις ζωοτροφές


title: Σύσταση του Συμβουλίου, της 10ης Ιουλίου 2012 , σχετικά με το εθνικό πρόγραμμα μεταρρυθμίσεων της Εσθονίας για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας της Εσθονίας για την περίοδο 2012-2015

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               C 219/25

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   σχετικά με το εθνικό πρόγραμμα μεταρρυθμίσεων της Εσθονίας για το 2012 και τη διατύπωση γνώμης του Συμβουλίου σχετικά με το πρόγραμμα σταθερότητας της Εσθονίας για την περίοδο 2012-2015
   2012/C 219/07
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών, (1) και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Αφού ζήτησε τη γνώμη της οικονομικής και δημοσιονομικής επιτροπής,
   Εκτιμώντας τα ακόλουθα:

               (1)

               Στις 26 Μαρτίου 2010 το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής για την «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στην ενίσχυση του συντονισμού των οικονομικών πολιτικών, εστιάζεται σε νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010 το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, το Συμβούλιο εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λάβουν υπόψη τις ολοκληρωμένες κατευθυντήριες γραμμές στις εθνικές οικονομικές πολιτικές και πολιτικές απασχόλησης.

               (3)

               Στις 12 Ιουλίου 2011 το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Εσθονίας για το 2011 και διετύπωσε γνώμη σχετικά με το πρόγραμμα σταθερότητας της Εσθονίας για την περίοδο 2011-2015.

               (4)

               Στις 23 Νοεμβρίου 2011 η Επιτροπή εξέδωσε τη δεύτερη ετήσια επισκόπηση για την ανάπτυξη, η οποία σηματοδοτεί την έναρξη του δεύτερου Ευρωπαϊκού Εξαμήνου εκ των προτέρων και ολοκληρωμένου συντονισμού πολιτικής, που εδράζεται στη στρατηγική «Ευρώπη 2020». Στις 14 Φεβρουαρίου 2012 η Επιτροπή, βάσει του κανονισμού (ΕΕ) 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, για την πρόληψη και τη διόρθωση των υπερβολικών μακροοικονομικών ανισορροπιών (4), εξέδωσε την έκθεση για τον μηχανισμό επαγρύπνησης, στην οποία η Εσθονία δεν προσδιορίζεται ως ένα από τα κράτη μέλη για τα οποία επρόκειτο να διεξαχθεί εμπεριστατωμένη επισκόπηση.

               (5)

               Την 1η Δεκεμβρίου 2011 το Συμβούλιο ενέκρινε συμπεράσματα στα οποία καλούσε την επιτροπή κοινωνικής προστασίας να παρουσιάσει, σε συνεργασία με την επιτροπή απασχόλησης και άλλες επιτροπές, τις απόψεις της όσον αφορά δράσεις που συνιστώνται στο πλαίσιο του κύκλου πολιτικής «Ευρώπη 2020». Οι απόψεις αυτές αποτελούν τμήμα της γνώμης της επιτροπής απασχόλησης.

               (6)

               Το Ευρωπαϊκό Κοινοβούλιο έχει συμμετάσχει δεόντως στο Ευρωπαϊκό Εξάμηνο, σύμφωνα με τον κανονισμό (ΕΚ) αριθ. 1466/97 και, στις 15 Φεβρουαρίου 2012, ενέκρινε ψήφισμα σχετικά με την απασχόληση και τις κοινωνικές πτυχές στην ετήσια επισκόπηση της ανάπτυξης 2012 και ψήφισμα σχετικά με τη συμβολή στην ετήσια επισκόπηση της ανάπτυξης 2012.

               (7)

               Στις 2 Μαρτίου 2012 το Ευρωπαϊκό Συμβούλιο ενέκρινε τις προτεραιότητες για την εξασφάλιση δημοσιονομικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Το Συμβούλιο υπογράμμισε την ανάγκη να επιδιωχθεί διαφοροποιημένη δημοσιονομική εξυγίανση που θα ευνοεί την ανάπτυξη, να αποκατασταθούν οι κανονικές συνθήκες δανεισμού στην οικονομία, να προωθηθεί η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση. Κάλεσε τα κράτη μέλη να εφαρμόσουν τις ειδικές ανά χώρα συστάσεις του Συμβουλίου για το 2011 και να μετατρέψουν αυτές τις προτεραιότητες σε συγκεκριμένα μέτρα που θα συμπεριληφθούν στα προγράμματά τους σταθερότητας/σύγκλισης και στα εθνικά προγράμματά τους μεταρρυθμίσεων.

               (8)

               Στις 2 Μαρτίου 2012 το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο σύμφωνο για το ευρώ + να καταθέσουν τις δεσμεύσεις τους εγκαίρως, προκειμένου να περιληφθούν στα αντίστοιχά τους προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (9)

               Στις 26 Απριλίου 2012 η Εσθονία υπέβαλε το πρόγραμμα σταθερότητας για την περίοδο 2010-2015 και το εθνικό πρόγραμμα μεταρρυθμίσεων για το 2012. Για να ληφθούν υπόψη οι αλληλοσυνδέσεις τους, τα δύο προγράμματα αξιολογήθηκαν ταυτόχρονα.

               (10)

               Βάσει της αξιολόγησης του προγράμματος σταθερότητας σύμφωνα με το άρθρο 5 παράγραφος 1 του κανονισμού (ΕΚ) αριθ. 1466/97, το Συμβούλιο είναι της γνώμης ότι το μακροοικονομικό σενάριο στο οποίο στηρίζονται οι προβλέψεις του προϋπολογισμού είναι ρεαλιστικό για το 2012-13, όταν η αύξηση του ΑΕΠ αναμένεται να φθάσει κατά μέσο όρο σε περίπου 2,4 %. Σύμφωνα με τις εαρινές προβλέψεις του 2012 των υπηρεσιών της Επιτροπής, το 2013 αναμένεται αύξηση του ΑΕΠ κατά 3,8 %. Στόχος της δημοσιονομικής στρατηγικής που περιγράφεται στο πρόγραμμα σταθερότητας είναι να διασφαλίσει διατηρήσιμη δημοσιονομική πολιτική που στηρίζει την ισόρροπη ανάπτυξη, επιτυγχάνοντας διαρθρωτικό πλεόνασμα, εξασφαλίζοντας παράλληλα επαρκή δημοσιονομικά αποθέματα και μειώνοντας τη φορολογική επιβάρυνση της εργασίας. Η στρατηγική αποσκοπεί επίσης στην εκπλήρωση των απαιτήσεων του συμφώνου σταθερότητας και ανάπτυξης. Το πρόγραμμα σταθερότητας στοχεύει στην υπερκάλυψη του μεσοπρόθεσμου δημοσιονομικού στόχου (ΜΔΣ) που συνίσταται στην επίτευξη διαρθρωτικού πλεονάσματος από το 2013.
               Ο ΜΔΣ αντικατοπτρίζει επαρκώς τις απαιτήσεις του συμφώνου σταθερότητας και ανάπτυξης. Βάσει του διαρθρωτικού ισοζυγίου του προϋπολογισμού (που υπολογίστηκε εκ νέου) (5), το ποσοστό αύξησης των δημόσιων δαπανών, λαμβανομένων υπόψη των μέτρων διακριτικής ευχέρειας στο σκέλος των εσόδων, θα είναι σύμφωνο με το κριτήριο των δαπανών του συμφώνου σταθερότητας και ανάπτυξης έως το 2015. Παράλληλα, το πρόγραμμα σταθερότητας αποσκοπεί στην επίτευξη ονομαστικών πλεονασμάτων από το 2014. Ο δείκτης δημόσιου χρέους είναι σαφώς χαμηλότερος του 60 % του ΑΕΠ και, σύμφωνα με το πρόγραμμα, είναι πιθανόν να μειωθεί μετά το 2013 για να φθάσει στο 10 % περίπου το 2015.

               (11)

               Το 2011 η Εσθονία επέτυχε σημαντικό δημοσιονομικό πλεόνασμα. Για το 2012, το προβλεπόμενο ποσοστό οικονομικής ανάπτυξης, σύμφωνα με τις εαρινές προβλέψεις των υπηρεσιών της Επιτροπής του 2012, φαίνεται πολύ ασθενέστερο από του 2011, με πτώση από 7,6 % σε περίπου 1,6 %, και, συνεπώς, είναι αναγκαίος περαιτέρω έλεγχος επί της αποτελεσματικότητας των δαπανών. Η Εσθονία προβλέπει να θεσπίσει το 2012 έναν (διαρθρωτικό) δημοσιονομικό κανόνα, προκειμένου να μπορέσει να διατηρήσει τον έλεγχο επί των δαπανών. Μόλις θεσπιστεί, ο δημοσιονομικός κανόνας, θα πρέπει να συμπληρωθεί με την ενίσχυση του δεσμευτικού χαρακτήρα των πολυετών στόχων για τις δαπάνες. Συνεπώς, η Εσθονία έχει εν μέρει εφαρμόσει σε αυτόν τον τομέα τη σύσταση του 2011.

               (12)

               Όσον αφορά την αγορά εργασίας, ελήφθησαν ορισμένα μέτρα στον τομέα της φορολόγησης της εργασίας. Εντούτοις, είναι δυνατόν να ενισχυθούν τα κίνητρα για εργασία με την αντιμετώπιση της αυξανόμενης τάσης για προσφυγή σε επιδόματα αναπηρίας και ανικανότητας προς εργασία, με το να καταστεί η εργασία ελκυστικότερη για τους χαμηλόμισθους και υψηλόμισθους που λαμβάνουν επιδόματα ανεργίας και γονεϊκά επιδόματα. Ενώ έχουν καταβληθεί ενθαρρυντικές προσπάθειες για τη μείωση του υψηλού ποσοστού ανεργίας, η μακροχρόνια ανεργία και η ανεργία των νέων είναι ακόμη υψηλές. Αποτέλεσμα είναι ότι αυξάνεται ο κίνδυνος της φτώχειας για τα παιδιά σε νοικοκυριά ανέργων, και αυτό πρέπει να αντιμετωπιστεί με την παροχή αποτελεσματικών κοινωνικών υπηρεσιών, μεταξύ άλλων, και οικογενειακών υπηρεσιών. Η στήριξη της οικογένειας αυτής καθαυτήν θα μπορούσε να καταστεί αποτελεσματικότερη με δημοσιονομικά ουδέτερο τρόπο, χάρη στην καλύτερη στοχοθέτηση της παροχής των γονεϊκών και οικογενειακών επιδομάτων, καθώς και στην κατάργηση των μη αποτελεσματικών απαλλαγών φόρου εισοδήματος που συνδέονται με τα παιδιά.

               (13)

               Τα μέτρα του Εθνικού Σχεδίου Δράσης για την Ενεργειακή Απόδοση είναι ακόμη ανεπαρκή, δεδομένης της σημερινής τάσης για μείωση της χρήσης των δημόσιων συγκοινωνιών. Ο στόλος των νέων αυτοκινήτων στην Εσθονία είναι ο πλέον ενεργειοβόρος στην ΕΕ. Οι ειδικοί φόροι κατανάλωσης καυσίμων δεν επαρκούν για να αλλάξουν τα καταναλωτικά πρότυπα. Η μεταφορά πολλών σχετικών με την ενέργεια οδηγιών της ΕΕ δεν έχει ακόμη ολοκληρωθεί πλήρως. Η Εσθονία έχει ανάγκη να διαφοροποιήσει τον ενεργειακό εφοδιασμό της. Οι υποδομές ηλεκτρικής ενέργειας θα μπορούσαν να αναβαθμιστούν, προκειμένου να ενσωματωθεί σε αυτές αυξανόμενη παραγωγή αιολικής ενέργειας.

               (14)

               Η ποιότητα και η διαθεσιμότητα της επαγγελματικής εκπαίδευσης έχουν βελτιωθεί σημαντικά, και για το 2012-13 προβλέπονται περισσότερα μέτρα εκσυγχρονισμού. Εντούτοις, πρέπει να βελτιωθεί η μετάβαση από τη γενική στην επαγγελματική εκπαίδευση, και θα μπορούσε να εξεταστεί η γενίκευση περισσότερων συστημάτων που βασίζονται στην εργασία. Η συμμετοχή στη διά βίου μάθηση βελτιώνεται, αλλά η εστίαση σε εργαζομένους χαμηλής ειδίκευσης είναι ανεπαρκής. Υπάρχουν συνεχώς προβλήματα όσον αφορά την αντιστοίχιση των αποτελεσμάτων της εκπαίδευσης προς τις ανάγκες της αγοράς εργασίας. Επίσης, είναι αναγκαίο να πραγματοποιηθεί επειγόντως μεταρρύθμιση του δεύτερου κύκλου της δευτεροβάθμιας εκπαίδευσης και να βελτιωθεί περαιτέρω η παροχή εκπαιδευτικών υπηρεσιών από τις τοπικές αρχές. Τέλος, η συνεργασία μεταξύ του επιχειρηματικού τομέα και των ιδρυμάτων τριτοβάθμιας εκπαίδευσης εξακολουθεί να είναι ανεπαρκής, ενώ το μέρος της έντασης γνώσεων του ιδιωτικού τομέα θα μπορούσε να αναπτυχθεί περαιτέρω.

               (15)

               Προκειμένου να ληφθεί υπόψη η πτωτική δημογραφική τάση και να διασφαλιστεί ισόρροπη και ανταγωνιστική περιφερειακή ανάπτυξη, είναι αναγκαίο να διασφαλιστεί, σε μακροπρόθεσμη βάση, η δημοσιονομική διατηρησιμότητα των οργανισμών τοπικής αυτοδιοίκησης, καθώς και η βελτίωση της παροχής δημόσιων υπηρεσιών σε τοπικό επίπεδο, και να βελτιστοποιηθεί η χρήση των σχετικά διάσπαρτων πόρων. Δεδομένου του περιορισμένου μεγέθους τους, η πλειονότητα των οργανισμών τοπικής αυτοδιοίκησης αντιμετωπίζει δυσκολίες όσον αφορά την παροχή προς όλους των αναγκαίων κοινωνικών υπηρεσιών, καθώς και των υπηρεσιών στους τομείς της υγείας, της αγοράς εργασίας, των μεταφορών και της εκπαίδευσης.

               (16)

               Η Εσθονία ανέλαβε ορισμένες δεσμεύσεις στο πλαίσιο του συμφώνου ευρώ +. Οι δεσμεύσεις αυτές και η εφαρμογή τους, που παρουσιάστηκαν το 2011, αποσκοπούν στην ενθάρρυνση της απασχόλησης, στη βελτίωση της ανταγωνιστικότητας και την ενίσχυση της διατηρησιμότητας των δημόσιων οικονομικών. Η Επιτροπή αξιολόγησε την εφαρμογή των δεσμεύσεων του συμφώνου ευρώ +. Τα αποτελέσματα αυτής της αξιολόγησης ελήφθησαν υπόψη στις συστάσεις.

               (17)

               Στο πλαίσιο του Ευρωπαϊκού Εξαμήνου, η Επιτροπή προέβη σε σφαιρική ανάλυση της οικονομικής πολιτικής της Εσθονίας. Αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων. Έλαβε υπόψη όχι μόνον τη συνάφειά τους για διατηρήσιμη δημοσιονομική και κοινωνικοοικονομική πολιτική στην Εσθονία, αλλά επίσης την τήρηση των κανόνων και των κατευθυντήριων γραμμών της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ένωσης, μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις της στο πλαίσιο του Ευρωπαϊκού Εξαμήνου αντικατοπτρίζονται στις κατωτέρω συστάσεις 1 έως 5.

               (18)

               Υπό το πρίσμα αυτής της αξιολόγησης, το Συμβούλιο εξέτασε το πρόγραμμα σταθερότητας, και η γνώμη του (6) αντικατοπτρίζεται ιδίως στην παρακάτω σύσταση 1,

         ΣΥΝΙΣΤΑ να αναλάβει η Εσθονία δράση κατά την περίοδο 2012-2013, ώστε:

               1.

               Να διατηρήσει υγιή δημοσιονομική θέση εφαρμόζοντας τον προβλεπόμενο δημοσιονομικό της προγραμματισμό, διασφαλίζοντας την επίτευξη του ΜΔΣ έως το 2013 το αργότερο, καθώς και να τηρήσει το κριτήριο των δαπανών. Να συμπληρώσει τον προβλεπόμενο δημοσιονομικό κανόνα με πιο δεσμευτικούς κανόνες πολυετών δαπανών εντός του μεσοπρόθεσμου δημοσιονομικού πλαισίου, να συνεχίσει να βελτιώνει την αποτελεσματικότητα των δημοσίων δαπανών και να εφαρμόσει μέτρα για τη βελτίωση της φορολογικής συμμόρφωσης.

               2.

               Να βελτιώσει τα κίνητρα για την εργασία, εξορθολογίζοντας το σύστημα κοινωνικών παροχών και αυξάνοντας την ευελιξία κατά τη χορήγηση των επιδομάτων αναπηρίας, ανεργίας, καθώς και των γονεϊκών επιδομάτων, διασφαλίζοντας παράλληλα την κατάλληλη κοινωνική προστασία. Να βελτιώσει την παροχή κοινωνικών υπηρεσιών, βελτιώνοντας παράλληλα τη στοχοθέτηση των οικογενειακών και γονεϊκών επιδομάτων και καταργώντας τις απαλλαγές φόρου εισοδήματος που συνδέονται με τα παιδιά οι οποίες αποτελούν πηγή στρεβλώσεων. Να αυξήσει τη συμμετοχή των νέων και των μακροχρόνια ανέργων στην αγορά εργασίας.

               3.

               Να συνδέσει αποτελεσματικότερα την κατάρτιση και την εκπαίδευση με τις ανάγκες της αγοράς εργασίας και να ενισχύσει τη συνεργασία μεταξύ επιχειρήσεων και πανεπιστημίων. Να αυξήσει τις ευκαιρίες για να βελτιωθεί η πρόσβαση των εργαζομένων χαμηλής ειδίκευσης στη διά βίου μάθηση. Να ενθαρρύνει τα συστήματα έρευνας και καινοτομίας να καθορίσουν προτεραιότητες και να αποκτήσουν διεθνοποιημένο χαρακτήρα.

               4.

               Να βελτιώσει την ενεργειακή απόδοση, ιδίως στα κτίρια και τις μεταφορές, και να ενισχύσει τα περιβαλλοντικά κίνητρα σχετικά με τα οχήματα και τα απόβλητα, προβλέποντας ιδίως κίνητρα όπως η φορολόγηση των οχημάτων. Να προωθήσει τη χρήση των ανανεώσιμων πηγών ενεργείας, μεταξύ άλλων, με την αναβάθμιση των υποδομών και της νομοθεσίας. Να συνεχίσει την ανάπτυξη των διασυνοριακών συνδέσεων, προκειμένου να θέσει τέρμα στη σχετική απομόνωση της αγοράς.

               5.

               Να ενισχύσει τη δημοσιονομική βιωσιμότητα των δήμων, βελτιώνοντας παράλληλα την αποτελεσματικότητα της τοπικής αυτοδιοίκησης και να διασφαλίσει την αποτελεσματική παροχή υπηρεσιών, ιδίως μέσω της παροχής ισχυρότερων κινήτρων που ωθούν τους δήμους σε συγχώνευση ή αύξηση της συνεργασίας μεταξύ τους. Οι σχετικές προτάσεις μεταρρυθμίσεων θα πρέπει να εφαρμοστούν εντός εύλογης προθεσμίας.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΉ

      (1)  ΕΕ L 209 της 2.8.1997, σ. 1.

      (2)  Διατηρείται για το 2012 με την απόφαση 2012/238/ΕΕ του Συμβουλίου, της 26ης Απριλίου 2012, σχετικά με τις κατευθυντήριες γραμμές των πολιτικών απασχόλησης των κρατών μελών (ΕΕ L 119 της 4.5.2012, σ. 47).

      (3)  ΕΕ C 213 της 20.7.2011, σ. 5.

      (4)  ΕΕ L 306 της 23.11.2011, σ. 25.

      (5)  Κυκλικά προσαρμοσμένο ισοζύγιο χωρίς να υπολογίζονται τα έκτακτα και τα προσωρινά μέτρα, το οποίο υπολογίστηκε εκ νέου από τις υπηρεσίες της Επιτροπής σύμφωνα με την από κοινού συμφωνηθείσα μεθοδολογία.

      (6)  Σύμφωνα με το άρθρο 5 παράγραφος 2 του κανονισμού (ΕΚ) αριθ. 1466/97.


title: Σύσταση του Συμβουλίου, της 12ης Ιουλίου 2016, σχετικά με το εθνικό πρόγραμμα μεταρρυθμίσεων του Λουξεμβούργου για το 2016 και τη διατύπωση γνώμης του Συμβουλίου σχετικά με το πρόγραμμα σταθερότητας του Λουξεμβούργου για το 2016

text:
               18.8.2016

               EL

               Επίσημη Εφημερίδα της Ευρωπαϊκής Ένωσης

               C 299/101

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2016
   σχετικά με το εθνικό πρόγραμμα μεταρρυθμίσεων του Λουξεμβούργου για το 2016 και τη διατύπωση γνώμης του Συμβουλίου σχετικά με το πρόγραμμα σταθερότητας του Λουξεμβούργου για το 2016
   (2016/C 299/24)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Νοεμβρίου 2015, η Επιτροπή εξέδωσε την ετήσια επισκόπηση της ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2016 για τον συντονισμό των οικονομικών πολιτικών. Οι προτεραιότητες της ετήσιας επισκόπησης της ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (2), η Επιτροπή εξέδωσε την έκθεση του μηχανισμού επαγρύπνησης, στην οποία το Λουξεμβούργο δεν συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση. Την ίδια ημέρα, η Επιτροπή εξέδωσε σύσταση για Σύσταση του Συμβουλίου σχετικά με την οικονομική πολιτική της ζώνης του ευρώ. Η Σύσταση αυτή εγκρίθηκε από το Ευρωπαϊκό Συμβούλιο στις 18-19 Φεβρουαρίου 2016 και εκδόθηκε από το Συμβούλιο στις 8 Μαρτίου 2016 (3). Ως χώρα με νόμισμα το ευρώ και λαμβανομένης υπόψη της στενής διασύνδεσης των οικονομιών της οικονομικής και νομισματικής ένωσης, το Λουξεμβούργο θα πρέπει να διασφαλίσει την πλήρη και έγκαιρη εφαρμογή της Σύστασης.

               (2)

               Η έκθεση χώρας για το Λουξεμβούργο δημοσιεύθηκε στις 26 Φεβρουαρίου 2016. Αξιολογήθηκε η πρόοδος του Λουξεμβούργου όσον αφορά την υλοποίηση των ειδικών για τη χώρα συστάσεων που είχαν εκδοθεί από το Συμβούλιο στις 14 Ιουλίου 2015 και όσον αφορά την επίτευξη των εθνικών στόχων του στο πλαίσιο της στρατηγικής «Ευρώπη 2020».

               (3)

               Στις 29 Απριλίου 2016, το Λουξεμβούργο υπέβαλε το εθνικό πρόγραμμα μεταρρυθμίσεων για το 2016 και το πρόγραμμα σταθερότητας για το 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)

               Κατά τον προγραμματισμό των Ευρωπαϊκών Διαρθρωτικών και Επενδυτικών Ταμείων για την περίοδο 2014-2020 συνυπολογίστηκαν οι σχετικές ειδικές για τη χώρα συστάσεις. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (4), όπου είναι αναγκαίο για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις του οικείου συμφώνου εταιρικής σχέσης και των σχετικών προγραμμάτων. Η Επιτροπή έχει παράσχει περαιτέρω λεπτομέρειες σχετικά με τον τρόπο με τον οποίο προτίθεται να κάνει χρήση της εν λόγω διάταξης σε κατευθυντήριες γραμμές σχετικά με την εφαρμογή των μέτρων που συνδέουν την αποτελεσματικότητα των Ευρωπαϊκών Διαρθρωτικών και Επενδυτικών Ταμείων με τη χρηστή οικονομική διακυβέρνηση.

               (5)

               Το Λουξεμβούργο υπόκειται επί του παρόντος στο προληπτικό σκέλος του συμφώνου Σταθερότητας και Ανάπτυξης. Στο πρόγραμμα σταθερότητας του 2016, η κυβέρνηση σχεδιάζει να επιτύχει ισοσκελισμένο προϋπολογισμό το 2017 και μικρά πλεονάσματα στη συνέχεια, της τάξης του 0,4 % του ΑΕΠ έως το 2020. Ο μεσοπρόθεσμος δημοσιονομικός στόχος θα εξακολουθήσει να τηρείται καθ' όλη την περίοδο του προγράμματος. Ωστόσο, το Λουξεμβούργο ανακοινώνει στο πρόγραμμα σταθερότητας ότι ο μεσοπρόθεσμος δημοσιονομικός στόχος θα αλλάξει από διαρθρωτικό πλεόνασμα 0,5 % του ΑΕΠ έως το 2016 σε διαρθρωτικό έλλειμμα 0,5 % του ΑΕΠ από το 2017. Σύμφωνα με το πρόγραμμα σταθερότητας, ο δείκτης του δημόσιου χρέους προς το ΑΕΠ αναμένεται να αυξηθεί σταδιακά σε 23,5 % του ΑΕΠ το 2020. Το μακροοικονομικό σενάριο στο οποίο στηρίζονται οι εν λόγω δημοσιονομικές προβολές είναι εύλογο, με εξαίρεση τα έτη 2017 και 2018 για τα οποία είναι ευνοϊκό. Με βάση τις εαρινές προβλέψεις της Επιτροπής του 2016, το διαρθρωτικό πλεόνασμα προβλέπεται να μειωθεί σε 1,4 % του ΑΕΠ το 2016 και περαιτέρω σε 0,3 % του ΑΕΠ το 2017, διατηρούμενο συνεπώς πάνω από το επίπεδο του μεσοπρόθεσμου δημοσιονομικού στόχου. Πιθανές μελλοντικές αποκλίσεις θα αξιολογούνται σε σχέση με την απαίτηση για διατήρηση του διαρθρωτικού ισοζυγίου στο επίπεδο του μεσοπρόθεσμου δημοσιονομικού στόχου, λαμβάνοντας υπόψη την ανάγκη να εξασφαλιστεί η μακροπρόθεσμη βιωσιμότητα των δημοσίων οικονομικών, ιδίως στον τομέα των συντάξεων. Με βάση την αξιολόγηση του προγράμματος σταθερότητας και λαμβάνοντας υπόψη τις εαρινές προβλέψεις της Επιτροπής του 2016, το Συμβούλιο είναι της γνώμης ότι το Λουξεμβούργο αναμένεται να συμμορφωθεί με τις διατάξεις του συμφώνου Σταθερότητας και Ανάπτυξης.

               (6)

               Οι αρχές του Λουξεμβούργου ανακοίνωσαν τις γενικές γραμμές μιας ολοκληρωμένης φορολογικής μεταρρύθμισης που θα πρέπει να τεθεί σε ισχύ το 2017. Η μεταρρύθμιση προβλέπει τροποποιήσεις, ως επί το πλείστον στον τομέα της άμεσης φορολογίας, τόσο για τους ιδιώτες όσο και για τις επιχειρήσεις. Αποσκοπεί στη σταδιακή μείωση του φορολογικού συντελεστή εισοδήματος εταιρειών (με στόχο την αύξηση της ανταγωνιστικότητας) και σε αύξηση της προοδευτικότητας του φόρου εισοδήματος φυσικών προσώπων (με σκοπό την ενίσχυση της δικαιοσύνης). Ταυτόχρονα, η αύξηση ορισμένων φορολογικών δαπανών, ιδίως όσον αφορά τη στέγαση, ενέχει κίνδυνο συρρίκνωσης της φορολογικής βάσης. Ορισμένες διεθνείς εξελίξεις ενδέχεται επίσης να επηρεάσουν τον σχεδιασμό του λουξεμβουργιανού φορολογικού συστήματος και καθιστούν εμφανή τον εύθραυστο χαρακτήρα ενός μέρους τουλάχιστον των φορολογικών εσόδων. Για την καλύτερη διασφάλιση της προβλεψιμότητας των φορολογικών εσόδων, υπάρχει περιθώριο για περαιτέρω διεύρυνση της φορολογικής βάσης, ιδίως με την αναθεώρηση της επί του παρόντος χαμηλής φορολογίας στεγαστικών ακινήτων και με την ευρύτερη χρήση εναλλακτικών πηγών, συμπεριλαμβανομένης της περιβαλλοντικής φορολογίας. Στο πλαίσιο αυτό, η κατάργηση της φορολογικής μείωσης για τα δικαιώματα διανοητικής ιδιοκτησίας επιτρέπει τη μερική διεύρυνση της βάσης φορολογίας εταιρειών. Η θέσπιση και εφαρμογή των φορολογικών μεταρρυθμίσεων θα συνεχίσει να παρακολουθείται στενά στο πλαίσιο του Ευρωπαϊκού Εξαμήνου.

               (7)

               Οι αρχές του Λουξεμβούργου έχουν επιδιώξει να διαφοροποιήσουν την οικονομία, αναγνωρίζοντας τους κινδύνους που συνδέονται με την έντονη εξάρτηση από τον χρηματοπιστωτικό τομέα. Δεδομένου του υψηλού επιπέδου του κόστους εργασίας στη χώρα, δραστηριότητες με υψηλότερη προστιθέμενη αξία προσφέρουν τη δυνατότητα απελευθέρωσης εναλλακτικών πηγών ανάπτυξης. Η επιτυχής διαφοροποίηση της οικονομίας του Λουξεμβούργου εξαρτάται, ως εκ τούτου, σε μεγάλο βαθμό από τους τομείς που επηρεάζονται λιγότερο από τα επίπεδα του κόστους εργασίας. Τούτοι βασίζονται σε μεγάλο βαθμό στην έρευνα και την καινοτομία, οι οποίες τείνουν να χαρακτηρίζονται από υψηλή ένταση τεχνολογίας και γνώσης. Περαιτέρω επέκταση του ήδη επιτυχημένου τομέα μη χρηματοπιστωτικών υπηρεσιών θα μπορούσε επίσης να συμβάλει στη διαφοροποίηση της οικονομίας. Η μείωση ή άρση των υφιστάμενων εμποδίων για επενδύσεις και καινοτομία που περιορίζουν την οικονομική ανάπτυξη θα απελευθέρωνε το δυναμικό για καινοτομία και θα συνέβαλε στη διαφοροποίηση. Ενώ οι δημόσιες επενδύσεις υπερβαίνουν τον μέσο όρο της ζώνης του ευρώ, οι ιδιωτικές επενδύσεις υπολείπονται του μέσου όρου. Η διατήρηση ενός υψηλού επιπέδου επενδύσεων έχει καθοριστική σημασία για τη διατήρηση των αναπτυξιακών προοπτικών. Η ανάλυση στην έκθεση για τη χώρα καταδεικνύει ότι στο Λουξεμβούργο ισχύουν οι πλέον περιοριστικές κανονιστικές ρυθμίσεις στην Ένωση για τις επιχειρηματικές υπηρεσίες και την εγκατάσταση επιχειρήσεων λιανικού εμπορίου. Οι βασικοί περιορισμοί αφορούν απαιτήσεις συμμετοχής στο μετοχικό κεφάλαιο, δικαιώματα ψήφου και πολυτομεακούς περιορισμούς στον τομέα των επιχειρηματικών υπηρεσιών, καθώς και λειτουργικές απαιτήσεις και απαιτήσεις εγκατάστασης στον τομέα του λιανικού εμπορίου.

               (8)

               Η συνεχής αύξηση των τιμών των κατοικιών τις τελευταίες δεκαετίες, σε συνδυασμό με προβλεπόμενη σημαντική δυναμική του πληθυσμού και της απασχόλησης κατά τα επόμενα έτη, θα μπορούσε να αποτελέσει εμπόδιο για τη σχεδιαζόμενη αύξηση του πληθυσμού και του εργατικού δυναμικού. Τούτο καθίσταται ακόμη πιθανότερο καθώς η οικονομία εξαρτάται σε μεγάλο βαθμό από την εισροή εργαζομένων υψηλής ειδίκευσης από τις γειτονικές χώρες, που αντιπροσωπεύουν περίπου το ένα τρίτο της συνολικής απασχόλησης. Η δυναμική των τιμών των οικιστικών ακινήτων οφείλεται στην αναντιστοιχία μεταξύ ζήτησης και προσφοράς, ιδίως στην έλλειψη διαθέσιμης και οικονομικά προσιτής στέγασης. Η ανεπαρκής διαθεσιμότητα γης για την ανέγερση νέων οικοδομών και οι ανεπαρκείς διοικητικές επιδόσεις όσον αφορά τις διαδικασίες για τη χορήγηση οικοδομικών αδειών, παρεμποδίζουν την ευελιξία της προσφοράς στέγης. Ένα σημαντικό μέρος των διαθέσιμων φορολογικών επιδοτήσεων με βάση τις τρέχουσες πολιτικές είναι επίσης πιθανόν να έχουν αντίκτυπο στις τιμές των κατοικιών, λόγω της ανελαστικής προσφοράς στέγης. Θα μπορούσαν επίσης να αυξηθούν οι προσπάθειες που αποβλέπουν στην παροχή κοινωνικής στέγασης σε προσιτές τιμές. Η σημερινή αγορά στεγαστικών ακινήτων όχι μόνο αποτρέπει τα νοικοκυριά από την εγκατάσταση της κατοικίας τους στο Λουξεμβούργο, αλλά και επιδεινώνει το πρόβλημα της κυκλοφοριακής συμφόρησης και της ρύπανσης. Οι νέες δημογραφικές προβλέψεις στην έκθεση του 2015 για τη δημογραφική γήρανση ασκούν επιπλέον πίεση για την άρση των εμποδίων στις επενδύσεις στους τομείς των μεταφορών και της στέγασης και θα πρέπει να αντανακλώνται στα προσεχή τέσσερα τομεακά προγράμματα σχετικά με τη στέγαση, τις μεταφορές, τις ζώνες οικονομικής δραστηριότητας και τους χώρους πρασίνου.

               (9)

               Η επίτευξη οικονομικής διαφοροποίησης μπορεί να περιορίζεται από το γεγονός ότι οι μισθολογικές εξελίξεις σε ορισμένους τομείς ενδέχεται να μην είναι ευθυγραμμισμένες με τις εξελίξεις στον τομέα της παραγωγικότητας. Τούτο περιορίζει περαιτέρω τους τομείς που μπορούν να αποτελέσουν αντικείμενο εστίασης των μέτρων, κυρίως σε εκείνους με υψηλή προστιθέμενη αξία. Κατά την τελευταία δεκαετία, το κόστος εργασίας ανά μονάδα προϊόντος έχει αυξηθεί στο Λουξεμβούργο με ταχύτερο ρυθμό από ό,τι στα περισσότερα κράτη μέλη της ζώνης του ευρώ. Η αυτόματη τιμαριθμική προσαρμογή των μισθών στο σύνολο της οικονομίας διαδραματίζει ρόλο στον περιορισμό της μισθολογικής διακύμανσης μεταξύ τομέων και ενδέχεται να μην επιτρέπει να λαμβάνονται υπόψη οι διαφορές παραγωγικότητας της εργασίας. Ωστόσο, το περιβάλλον παρατεταμένου χαμηλού πληθωρισμού έχει καθυστερήσει την ενεργοποίηση της αυτόματης τιμαριθμικής αναπροσαρμογής και συνέβαλε σε συγκρατημένες μισθολογικές εξελίξεις. Παράλληλα με τις συγκρατημένες μισθολογικές εξελίξεις και την αύξηση της παραγωγής, έχουν μειωθεί οι απώλειες ανταγωνιστικότητας κόστους. Στο εν λόγω πλαίσιο είναι δικαιολογημένη η παρακολούθηση των μισθολογικών εξελίξεων.

               (10)

               Οι υποχρεώσεις που συνδέονται με τη δημογραφική γήρανση εξακολουθούν να συνιστούν κίνδυνο μακροπρόθεσμα, ιδίως όσον αφορά τις συνταξιοδοτικές δαπάνες. Το Λουξεμβούργο έχει σημειώσει περιορισμένη πρόοδο όσον αφορά τη γεφύρωση του χάσματος μεταξύ της νόμιμης και της πραγματικής ηλικίας συνταξιοδότησης, μέσω του περιορισμού της πρόωρης συνταξιοδότησης. Τον Ιούλιο του 2015, κατατέθηκε στο κοινοβούλιο νομοσχέδιο για την τροποποίηση των καθεστώτων πρόωρης συνταξιοδότησης. Ωστόσο, παρότι θα καταργηθεί ένα καθεστώς, θα διευκολυνθούν μερικώς οι προϋποθέσεις πρόσβασης σε άλλα καθεστώτα πρόωρης συνταξιοδότησης. Τον Ιούλιο του 2015, θεσπίστηκε νόμος για την ανακατάταξη των εργαζομένων με αναπηρία και έχει τεθεί σε εφαρμογή από την 1η Ιανουαρίου του 2016. Ο νόμος αύξησε τις δυνατότητες των εργαζομένων με επαγγελματική αναπηρία να παραμένουν στην αγορά εργασίας, γεγονός που συνεπάγεται μείωση του αριθμού των ατόμων που εντάσσονται σε καθεστώς πρόωρης συνταξιοδότησης. Η πρόωρη συνταξιοδότηση εξακολουθεί να είναι διαδεδομένη και τα κίνητρα για παράταση του επαγγελματικού βίου περιορισμένα. Εξακολουθεί να μην υπάρχει ολοκληρωμένη στρατηγική όσον αφορά την πολιτική σε θέματα ηλικίας με στόχο τη διατήρηση των εργαζομένων μεγαλύτερης ηλικίας στην απασχόληση, καθώς και την παροχή κινήτρων και δεξιοτήτων για να επιστρέψουν στην εργασία. Το «σύμφωνο ηλικίας», με στόχο την ενίσχυση της διατήρησης των εργαζομένων μεγαλύτερης ηλικίας από επιχειρήσεις με περισσότερους από 150 εργαζομένους, είναι ακόμα υπό συζήτηση στο κοινοβούλιο.

               (11)

               Σύμφωνα με τη μεταρρύθμιση του συνταξιοδοτικού συστήματος του 2012, θα πρέπει, κάθε πέντε χρόνια από την ημερομηνία θέσπισης της μεταρρύθμισης, να παρακολουθείται και να αξιολογείται η βιωσιμότητα του συνταξιοδοτικού συστήματος. Η κυβέρνηση επιβεβαίωσε την πρόθεσή της να επισπεύσει την αξιολόγηση για το 2016 αντί για το 2017, όπως είχε αρχικά προβλεφθεί, και σύστησε ομάδα εργασίας για τις συντάξεις επιφορτισμένη με τη διενέργεια της αξιολόγησης. Δεν έχει σημειωθεί καμία πρόοδος όσον αφορά τη σύνδεση της νόμιμης ηλικίας συνταξιοδότησης με το προσδόκιμο ζωής, όπως είχε συστήσει παλαιότερα το Συμβούλιο. Το Λουξεμβούργο είναι το μόνο κράτος μέλος στο οποίο δεν έχει προβλεφθεί περαιτέρω αύξηση της νόμιμης ηλικίας συνταξιοδότησης και της ηλικίας πρόωρης συνταξιοδότησης κατά την περίοδο 2013-2060. Στην έκθεση του 2015 για τη δημογραφική γήρανση, η προβλεπόμενη αύξηση των σχετικών με τη δημογραφική γήρανση δαπανών αναθεωρήθηκε προς τα κάτω, αλλά η αναθεώρηση εξηγείται σχεδόν αποκλειστικά από ευνοϊκότερες δημογραφικές προβλέψεις, σε ένα πλαίσιο όπου δεν έχουν θεσπιστεί νέες μεταρρυθμίσεις. Ακόμη και μετά την αναθεώρηση, η προβλεπόμενη αύξηση των συνταξιοδοτικών δαπανών παραμένει η υψηλότερη στην Ένωση. Επιπλέον, το Λουξεμβούργο αντιμετωπίζει κινδύνους που συνδέονται με την αναμενόμενη αύξηση των δαπανών για μακροχρόνια περίθαλψη, η οποία είναι από τις μεγαλύτερες ως ποσοστό του ΑΕΠ μεταξύ όλων των κρατών μελών. Τούτο, με τη σειρά του, φαίνεται να οφείλεται στη μεγαλύτερη προβλεπόμενη αύξηση του ποσοστού του εξαρτώμενου πληθυσμού στην Ένωση έως το 2060. Έχουν πραγματοποιηθεί προπαρασκευαστικές εργασίες για μεταρρύθμιση που στοχεύει στη διασφάλιση μακροπρόθεσμης βιωσιμότητας της ασφάλισης μακροχρόνιας περίθαλψης.

               (12)

               Στο πλαίσιο του Ευρωπαϊκού Εξαμήνου, η Επιτροπή προέβη σε ολοκληρωμένη ανάλυση της οικονομικής πολιτικής του Λουξεμβούργου και τη δημοσίευσε στην έκθεση του 2016 για τη χώρα. Επίσης, αξιολόγησε το πρόγραμμα σταθερότητας και το εθνικό πρόγραμμα μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί προς το Λουξεμβούργο κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στο Λουξεμβούργο, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 και 2 κατωτέρω.

               (13)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και είναι της γνώμης (5) ότι το Λουξεμβούργο αναμένεται να συμμορφωθεί με το σύμφωνο Σταθερότητας και Ανάπτυξης.

         ΣΥΝΙΣΤΑ στο Λουξεμβούργο να λάβει μέτρα το 2016 και το 2017 προκειμένου:

               1.

               Να διασφαλίσει τη μακροπρόθεσμη βιωσιμότητα των δημόσιων συντάξεων, αυξάνοντας περαιτέρω την πραγματική ηλικία συνταξιοδότησης, περιορίζοντας τις πρόωρες συνταξιοδοτήσεις και αυξάνοντας τα κίνητρα για την παράταση του επαγγελματικού βίου, και ευθυγραμμίζοντας τη νόμιμη ηλικία συνταξιοδότησης με τις αλλαγές του προσδόκιμου ζωής.

               2.

               Να άρει τα εμπόδια στις επενδύσεις και την καινοτομία που περιορίζουν την οικονομική ανάπτυξη στον τομέα των επιχειρηματικών υπηρεσιών. Να αντιμετωπίσει τα εμπόδια που παρακωλύουν τις επενδύσεις σε κατοικίες.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  ΕΕ L 209 της 2.8.1997, σ. 1.

      (2)  Κανονισμός (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25).

      (3)  ΕΕ C 96 της 11.3.2016, σ. 1.

      (4)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (5)  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97.


Σύσταση της 28ης Ιανουαρίου 1959 στις κυβερνήσεις των κρατών μελών της Κοινότητος περί των μέτρων εμπορικής πολιτικής στις εισαγωγές άνθρακος από τρίτες χώρες


Avis juridique important

|

31986H0665

86/665/ΕΟΚ: Σύσταση του Συμβουλίου της 22ας Δεκεμβρίου 1986 σχετικά με την τυποποίηση των πληροφοριών στα ξενοδοχεία

Επίσημη Εφημερίδα αριθ. L 384 της 31/12/1986 σ. 0054 - 0059

ΣΥΣΤΑΣΗ ΤΟΥ ΣΥΜΒΟΥΛΙΟΥ της 22ας Δεκεμβρίου 1986 σχετικά με  την τυποποίηση των πληροφοριών στα ξενοδοχεία (86/665/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΟΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235, την πρόταση της Επιτροπής(1), τη γνώμη του Ευρωπαϊκού Κοινοβουλίου(2), τη γνώμη της Οικονομικής και Κοινωνικής Επιτροπής(3), δημοσιευθεί στην Επίσημη Εφημερίδα). Εκτιμώντας: ότι, κατά το άρθρο 2 της συνθήκης, σκοπός της Κοινότητας είναι ιδίως η προώθηση της αρμονικής  ανάπτυξης των οικονομικών δραστηριοτήτων σε όλη την Κοινότητα, της συνεχούς και ισόρροπης  οικονομικής επέκτασης και των στενοτέρων σχέσεων μεταξύ των κρατών μελών της; ότι ο τουρισμός  μπορεί να συμβάλει στην επίτευξη των στόχων αυτών; ότι με το ψήφισμά του της 10ης Απριλίου 1984 για την κοινοτική πολιτική του τουρισμού(4) το  Συμβούλιο καλεί την Επιτροπή να του υποβάλει προτάσεις με σκοπό, ιδίως, τη διευκόλυνση του  τουρισμού στην Κοινότητα; ότι, για να ξεπερασθούν οι γλωσσικές διαφορές και λαμβάνοντας υπόψη άλλες τοπικές ιδιαιτερότητες,  θα ήταν χρήσιμο να διαθέτουν οι ταξιδιώτες, σε όλα τα κράτη μέλη της Κοινότητας, τυποποιημένες  πληροφορίες για τις προσφερόμενες ανέσεις στα ξενοδοχεία με τη βοήθεια σχετικών συμβόλων; ότι οι εθνικοί οργανισμοί τουρισμού ή άλλοι αρμόδιοι οργανισμοί, που είναι υπεύθυνοι για την  τουριστική πολιτική στα κράτη μέλη, θα πρέπει να αναλάβουν και την εφαρμογή ενός συστήματος  τυποποιημένων πληροφοριών για τα ξενοδοχεία; ότι τα περισσότερα κράτη μέλη έχουν ένα σύστημα κατάταξης των ξενοδοχείων σύμφωνα με τις ανέσεις  και τον εξοπλισμό τους; ότι εκτός των εθνικών συστημάτων κατάταξης υπάρχουν και εμπορικά συστήματα  τα οποία εκμεταλλεύονται ιδιωτικοί φορείς; ότι τα υφιστάμενα εθνικά και εμπορικά συστήματα  κατάταξης διαφέρουν σημαντικά μεταξύ τους; ότι λόγω της ανομοιομορφίας των ήδη εφαρμοζόμενων κριτηρίων, έχει αποδειχθεί μέχρι τώρα δύσκολη η  δημιουργία ενός κοινοτικού συστήματος κατάταξης των ξενοδοχείων, πράγμα όμως που θα ήταν σκόπιμο να  γίνει στο μέλλον, ΣΥΝΙΣΤΑ ΣΤΑ ΚΡΑΤΗ ΜΕΛΗ: 1.να αναθέσουν στους εθνικούς οργανισμούς τουρισμού ή σε άλλους αρμόδιους οργανισμούς, σε  συνεργασία με τις αντιπροσωπευτικές επαγγελματικές ενώσεις των ξενοδόχων, την εφαρμογή του  συστήματος τυποποιημένων πληροφοριών για τα ξενοδοχεία, λαμβάνοντας υπόψη τα σύμβολα του  παραρτήματος 2. Η εργασία αυτή περιλαμβάνει τη συλλογή, τον έλεγχο και τη δημοσίευση των  πληροφοριών για τα ξενοδοχεία, σύμφωνα με την παρούσα σύσταση; 2.να ενθαρρύνουν τη δημοσίευση των τυποποιημένων αυτών πληροφοριών στους τυχόν επίσημους οδηγούς  ξενοδοχείων; 3.να επιδιώξουν ο επίσημος οδηγός ξενοδοχείων να περιέχει τις πληροφορίες που αναφέρονται στο  παράρ- τημα 1; 4.να επιδιώξουν οι τιμές των δωματίων να αναγράφονται στην είσοδο του ξενοδοχείου και σε κάθε  δωμάτιο; 5.να καταβάλουν, έχοντας υπόψη τυς τα σύμβολα που περιέχονται στο παράρτημα ΙΙ, κάθε προσπάθεια για  τη λήψη και εφαρμογή των κατάλληλων εθνικών μέτρων, ώστε να καθιερωθεί ένα σύστημα τυποποιημένων  πληροφοριών στα ήδη υπάρχοντα ξενοδοχεία, εντός διετίας από την έκδοση της παρούσας σύστασης; 6.να κοινοποιούν στην Επιτροπή κάθε χρόνο τον ή τους επίσημους οδηγούς ξενοδοχείων που  δημοσιεύονται σύμφωνα με την παρούσα σύσταση, ΚΑΛΕΙ την Επιτροπή να εξετάσει, σε συνεργασία με τα κράτη μέλη, τους τουριστικούς τους οργανισμούς  ή/και τους αντιπροσώπους της ξενοδοχειακής τους βιομηχανίας, τα υπάρχοντα συστήματα κατάταξης  ξενοδοχείων και να μελετήσει την πρακτική χρησιμότητα και σκοπιμότητα δημιουργίας ενός συστήματος  κατάταξης ξενοδοχείων σε κοινοτικό επίπεδο. Βρυξέλλες, 22 Δεκεμβρίου 1986. Για το ΣυμβούλιοΟ ΠρόεδροςG. SHAW (1)ΕΕ αριθ. C 114 της 14. 5. 1986, σ. 8.  (2)Γνώμη που διατυπώθηκε στις 12 Δεκεμβρίου 1986 (δεν έχει ακόμη   (3)ΕΕ αριθ. C 328 της 22. 12. 1986, σ. 1.  (4)ΕΕ αριθ. C 115 της 30. 4. 1984, σ. 1.   ΠΑΡΑΡΤΗΜΑ Ι Προτεινόμενο περιεχόμενο των επισήμων οδηγών ξενοδοχείων -Εισαγωγή με την  οποία θα εξηγείται η χρήση του οδηγού, με ιδιαίτερη έμφαση στα χρησιμοποιούμενα σύμβολα. Η εισαγωγή  αυτή πρέπει να αναφέρει επίσης πότε ισχύουν τιμές εποχής υψηλής, μέσης ή χαμηλής τουριστικής  κίνησης σε εθνική περιφερειακή βάση, και κάθε χρήσιμη πληροφορία στη γλώσσα της χώρας και  τουλάχιστο σε δύο άλλες γλώσσες. -Κατάλογοι εξονοδοχείων, που να αναφέρουν: -το όνομα, τη διεύθυνση, τον αριθμό τηλεφώνου και τηλετύπου, -το συνολικό αριθμό δωματίων και λεπτομέρειες για τις εγκαταστάσεις υγιεινής που ενδεχομένως διαθέ- τουν, -την περίοδο λειτουργίας, -την ανώτερη τιμή του δίκλινου δωματίου για την περίοδο με υψηλή τουριστική κίνηση,  συμπεριλαμβανομένου του ΦΠΑ, -την απόσταση από το αεροδρόμιο, το σιδηροδρομικό σταθμό, το σταθμό των λεωφορείων του  αεροδρομίου, -τις πιστωτικές κάρτες που γίνονται δεκτές, -πληροφορίες για τις ομιλούμενες γλώσσες, -τυποποιημένα σύμβολα για τις διάφορες προσφερόμενες ανέσεις (πρβ. παράρτημα ΙΙ). -Διεύθυνση στην οποία μπορούν να αναφερθούν οι ανακρίβειες που διαπιστώνονται ως προς τις  πληροφορίες που περιέχει ο οδηγός.  γραφικ 103-105  ΠΑΡΑΡΤΗΜΑ ΙΙ Τυποποιημένα σύμβολα τουριστικών διευκολύνσεων  >ΑΡΧΗ ΓΡΑΦΗΚΟΥ><?δLM11,><?ε8G>Κτίριο ιστορικού ή αρχιτεκτονικού ενδιαφέροντος >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Γήπεδο τένις επί τόπου ή σε μικρή από<?Ε>σταση >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Κτίριο σε περιοχή πρασίνου >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Σάουνα >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Ιδιωτικός χώρος στάθμευσης αυτοκινήτων >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Τουριστική εγκατάσταση που παραμένει ανοικτή τη <?ί>νύχτα >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Κλειστή πισίνα >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Τηλέτυπο στη διάθεση των πελατών >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Ανοιχτή πισίνα >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Ανελκυστήρας >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Αίθουσα συνεδριάσεων >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Εστιατόριο >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Σαλόνι με τηλεόραση >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Μόνο πρωϊνό >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Ορισμένες διευκολύνσεις για αναπήρους >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Σερβίρονται οινοπνευματώδη ποτά >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Διευκολύνσεις για παιδιά >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Κουρείο/κομμωτήριο >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Επιτρέπονται σκύλοι >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Καθαριστήριο ή/και πλυντήριο >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Σερβίρισμα στα δωμάτια >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Ραδιόφωνο στα δωμάτια >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Δωμάτια με κλιματισμό >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Τηλεόραση στα δωμάτια >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Κεντρική θέρμανση στα δωμάτια >ΤΕΛΟΣ ΓΡΑΦΗΚΟΥ> >ΑΡΧΗ ΓΡΑΦΗΚΟΥ>Τηλέφωνο στα δωμάτια >ΤΕΛΟΣ ΓΡΑΦΗΚΟΥ>